Pertsiana berriro altxatu da - Txorierri - Aikor.eus\nPertsiana berriro altxatu da\nAikor aldizkaria 2020-06-08 09:11\nDendari gehienek maiatzaren lehen hamabostaldian zabaldu zuten berriro negozioa. Kaleak bizia berreskuratuz doaz eta haraneko dendariak ahalegin handia egiten dabiltza ohiko kalitateko zerbitzua osasun- eta segurtasun-berme guztiekin eskaintzeko. Hala ere, etorkizuna zalantzagarria da eta inoizkorik gehien behar dute txorierritarron babesa.\nEsan liteke ezen Txorierriko erosketen gune nagusia Derio dela, saltoki gehienak bertan daude eta. Danerik Paraje merkataritzako eta zerbitzuetako elkartearen barruan –laster, Deriocom elkartea–, esaterako, hainbat motatako saltokiak daude: ile-apaindegiak, arropa-dendak, hortz-klinikak, informatika-denda, gestoriak, optika, lore-denda, ginekologoa eta psikologoa, besteak beste. Mari Mar Mellado da elkartearen presidentea, eta, azaldu digunez, COVID-19ak sortutako krisiak desberdin eragin du sektore batzuetan eta beste batzuetan. Horrela, bada, saltoki batzuek derrigorrean itxi behar izan zuten martxoan; beste batzuek –gestoriak eta informatika-denda kasu– aurretiko hitzordua eman zieten bezeroei; eta janari-dendak zabalik egon dira.\n“Inkesta bat zabaldu genuen bazkideen artean eta % 80k eman zuen erantzuna”, esan digu Melladok. “Erantzun zutenen % 55ek adierazi zuten zergei-eta aurre egin ahalko zietela; % 44k ezetz esan zuen. Bestalde, % 74k erantzun zuten saltokia pandemiaren aurreko baldintzetan berriz zabaltzeko asmoa zutela; % 13k langile gutxiagorekin irekiko zutela; eta % 13k negozio-eredua aldatuko luketela. Dirulaguntzei buruz ere galdetu genuen eta erantzuna 51 lagunek eman zuten: horietako 47k pentsatzen zuten beharrezkoak zirela. Kalkuluak egin genituen eta hilean 950 euro behar zirela aurreikusi genuen, baita hasierako laguntza bat ere, segurtasun- eta higiene-neurrietan egin beharreko inbertsioari aurre egiteko”.\nGalerei lotutako kontuak ere atera ditu elkarteak, eta, salgai galkorrei dagozkien galerak 40.000 eurokoak izan direla jakinarazi dute. “Aitzitik, zaila da salgai iraunkorrei lotutako galerak kalkulatzea. Itxi orduko, dendak denboraldi berriaren merkantzia jaso berriak ziren eta dena kutxetatik atera barik zuten; hala ere, gastu arruntei aurre egin behar izan diete itxita egon diren bitartean. Pandemia urteko beste sasoi batean etorri izan balitz, ez zen dendetarako hain gogorra izango, beharbada”.\nSalgai galkorrei dagozkien galerak 40.000 eurokoak izan dira Derion\nElkartea zenbait aldiz batu da udalarekin euren egoera azaltzeko, eta oposizioko alderdiengana ere jo dute. “Udalak 800 euroko laguntza emango die saltokiei gastu arruntak ordaintzeko. Zerga batzuk irailera arte atzeratu dira eta itxita egon diren saltokiek lokal hutsak balira bezala ordaindu dute zaborren tasa. Era berean, 1.500 bonu aterako dira herriko saltokietan gastatzeko, eta higiene-kita eman diote saltoki bakoitzari zabaldu denean”. Beste aldetik, Melladok azaldu duenez, udalak 11.400 euroko laguntza eman dio elkarteari. “Laguntzaren parte bat onlineko salmentak sustatzeko webgune bat martxan ipintzeko erabiliko dugu: horretarako dirulaguntza iaz eskatu genuen, baina udalak erantzun zigun ezin zigutela momentu horretan laguntzarik eman eta diru-partida aurtengo aurrekontuetan sartuko zutela. Beste partea Derio Distingue kanpainaren zati bat –Eusko Jaurlaritzak diruz laguntzen ez diguna– ordaintzeko erabiliko dugu”.\nLanbidek autonomoentzako dirulaguntzak bider bost handitzea erabaki du (16 milioi euro), eta Melladok adierazi du laguntza guztiak behar-beharrezkoak direla. “Negozioak ekartzen dituen gastu arruntak eta langileen soldatak ordaintzeaz gainera, autonomoak familia ere badu eta dirua eraman behar du etxera; baina autonomoa denez, ezin du gizarte-larrialdiko laguntzarik eskuratu. Badirudi instituzioak eta agintariak ez direla horretaz konturatu. Gainera, fondo galdukoak ez diren laguntzak eskuratzeko, banketxeek beste produktu bat hartzera behartzen zaituzte edo mailegua eskatu behar da. Halaber, paper asko aurkeztu behar dira eta eskatzaile gehienentzat oso gogaikarria da”.\n“Ohiko gastuak eta langileen soldatak ordaintzeaz gainera, autonomoak dirua eraman behar du etxera”\nDerioko denda eta establezimendu gehienek maiatzaren 11ko astean zabaldu zuten berriro pertsiana. “Mugimendua dago. Antza denez, jendeak erosketak egiteko beharra zuen –umeak hazten dira, denboraldiaren hasiera da…– , eta ile-apaindegira joateko beharra. Galdera da zer gertatuko den datozen hileetan, hau da, jendeak dirurik izango ote duen ile-apaindegira aldizka joaten jarraitzeko edota arroparik erosteko”. Tokiko merkataritzak tokiko bezeroa behar du eta elkartea kanpaina bat prestatzen dabil herritarrak erakartzeko eta merkataritza berpizteko. “Etxealdian argi geratu da ondoan dugunak benetan funtzionatzen duela, eta Derion zerbitzu asko ditugu eskura. Alboko herrietako lagunak ere Deriora etorri dira erostera: ziurrenik, batzuek konfinamendua baino lehen ere erosketak berton egiteko ohitura zuten. Guztiek orain ere Derion erosten jarraitzea ezinbestekoa da”.\nJon Vazquez da Bizi Zamudio merkatarien eta profesionalen elkartearen presidentea. Melladok bezala, behar-beharrezkotzat jotzen du herritarrek tokiko merkataritzaren alde egitea. “Baina ez bakarrik gugatik, baizik eta herriko merkataritza guztiontzat onuragarria delako. Horrela, bada, merkatariok zergak ordaintzen ditugu, lanpostuak sortzen ditugu, elkarte batzuei kuota ordaintzen diegu eta ekitaldiak ere babesten ditugu; hau da, harreman zirkularra da: Zamudioko dendetan sartzen den diru gehiena herrian geratzen da”.\n“Zamudioko dendetan sartzen den diru gehiena herrian geratzen da; hau da, harremana zirkularra da”\nVazquezen aburuz, batez ere Espainiako Gobernuak jarduera uzteagatik emandako ezohiko prestazioa eta udalarena funtsezkoak dira autonomoentzat. Lanbidek emandakoa eta zeharkako beste laguntza batzuk ere lagungarriak dira –adibidez, Bizkaiko Foru Aldundiak zergak ordaintzea atzeratzea–. Tokiko laguntzei dagokienez, Vazquezek azaldu du Zamudioko Udalak herriko saltokiei itxita egon diren hile bakoitzeko 650 euroko laguntza emango diela; era berean, alokairuan dauden dendei gehienez 600 euroko laguntza emango die hura ordain dezaten. “Laguntza guztiak ondo etorriak dira, baina beti dira gutxi, jasoko dena baino handiagoak baitira galerak”. Lerro hauek idatzi orduko ez dute itxialdiak eragindako galeren balioespena egin, hala ere, Vazquezek uste du orokorrean handia dela, COVID-19ak negozio guztietan modu batean edo bestean eragin negatiboa izan baitu. “Beharbada, elikagaigintza sektoreak «etekina atera» dio egoerari, dendak zabalik egon direlako. Nolanahi ere, horiek ere urduri ibili dira eta momentu gogor bati egin behar izan diote aurre”.\nBizi Zamudio elkartearen baitan hainbat sektoretako negozioak daude. “Konfinamenduan, batzuek legeak aginduta itxi zuten, hala nola ile-apaindegiak, mertzeriak, bitxidendak eta akademiak. Beste batzuek negozioaren zati bat izan zuten zabalik: liburu-dendak, esaterako, egunkaria saldu ahal zuen, baina liburuak-eta, ez”. Herritarrak eta saltokiak pixkanaka-pixkanaka gabiltza “normaltasun berrira” egokitzen, eta dendak inbertsioak egiten dabiltza osasun-neurriak betetzeko. “Herritarron osasuna funtsezkoa da. Udalak babes-pantailak, maskarak eta gela banatu ditu saltokietan, eta negozioek termometroak erosi dituzte eta ozono-makinak edo lainoztagailuak erostea ere aztertzen dabiltza. Dena dela, inbertsio horretatik harago, lana bikoiztu egin da, orain prebentzio-neurriak hartu behar direlako eta, hortaz, lokalak egunean zenbait aldiz garbitu edo desinfektatu behar direlako”.\n“Lana bikoiztu egin da, lokalak egunean zenbait aldiz garbitu edo desinfektatu behar direlako”\nVazquezen esanetan, ziurgabetasuna da dendariek aurrera egiteko duten arazo nagusia. “Jendeak ez daki nolakoa izango den etorkizuna; dakiten gauza bakarra da negozioa itxi behar egin izan dutela eta diru-sarrerak gutxitu egin direla. Ziurgabetasun handia dago, gehienbat langileak dituzten saltokien artean. COVID-19a hondamendi handia izan da dendari guztientzat”.\nAsier Madariaga Elekma etxetresna elektrikoen dendaren jabea da. Denda bi dituzte: bata, Loiun, eta bestea, Santurtzin. “Egia esan, ez gara itxiera posible baten beldur: premia biziko gaiak saltzen ditugu, urte asko daramatzagu sektorean eta bezero anitz ditugu. Hala ere, jakin badakigu merkatura eta bere beherakadetara egokitu beharko dugula”.\nElekman bederatzi langile daude eta horietatik hiru laurden ibili ziren lanean erabateko konfinamenduan; gainerakoak, dendetako langileak, ERTEra joan ziren, baina denda fisikoak berriro zabaldu direnean euren lanpostura itzuli dira. “Dendak itxita egon direla, zerbitzua telefonoz eta online eskaini dugu. Lana izan dugu, baina salmentek % 30 egin dute behera, eta, orobat, konturatu gara erosten den etxetresnaren batez besteko prezioak ere behera egin duela: kasurako, pandemiaren aurretik erosten ziren garbigailuen batez besteko prezioa 500 eurokoa zen; orain, garbigailu merkeagoak erosten dira, 300 eurokoak”.\n“Pandemiaren aurretik erosten ziren garbigailuen batez besteko prezioa 500 eurokoa zen; orain, 300 eurokoa”.\nMadariagak esan digunez, ez dute dirulaguntzarik eskatzeko beharrik izan; aitzitik bezeroek duten egungo joera kontuan hartuta eta galerak izango dituztela aurreikusita, erabaki dute Elkargira jotzea gerta litekeen egoera ekonomiko txarrari aurre egin ahal izateko. Beste aldetik, guztiok moduan, higiene-neurri zorrotzak ezarri behar izan dituzte bai etxera eramateko zerbitzuan, bai dendan bertan. “Bezeroen etxera joaten direnean, langileek osasun- eta higiene-neurri guztiak betetzen dituzte eta ukitzen duten guztia desinfektatzen dute. Bestetik, erabateko konfinamenduan datafonoa eraman dute bezeroek diruarekin ibili behar ez izateko. Dendan maskara daramagu eta gelak ipini ditugu bezeroen eskura”.\nOgibide batzuetan ezinezkoa da profesionalaren eta bezeroaren artean bi metroko distantzia egotea. Horregatik, neurri zorrotzagoak hartu behar izan dituzte bezeroei zerbitzua higiene-berme guztiak betez eskaintzen dutela erakusteko. Hori ile-apaindegien kasua da, esate baterako. “Maskarak erosi ditut, bezeroenak ez hondatzeko, gel desinfektatzaileak, erabili eta botatzeko kapak, tresnak garbitzeko likido berezia; garbigailua eta lehortzailea hainbat aldiz ipini behar ditut egunean; lokal osoa desinfektatu behar da: apain-mahaiak, aulkiak, burua garbitzeko konketak, tresna guztiak, zorua… “, azaldu digu Satur Lopezek. Horrek 1989tik du ile-apaindegia Sondikan. “Bi mila euroko inbertsioa egin behar izan dut, eta horri protokoloak betetzeko egin beharreko lana gehitu behar zaio. Lan gehiago dut, eta bezero gutxiago: gehienez zortzi bezero ditut egunean eta 11 ordu egiten dut lan”.\n“Lan gehiago dut, eta bezero gutxiago: gehienez zortzi bezero ditut egunean eta 11 ordu egiten dut lan”\nEtxeko gastuak ere bai\nIle-apaindegiak ia hile bian itxita egon ondoren, bezeroek irudi pertsonala hobetzeko beharra izan dute eta berrirekitzeko lehen egunetan mugimendu handia egon da. Alabaina, Lopez kexatu da profesional batzuk etxez etxe ibili direla zerbitzua eskaintzen, hori debekatuta egon denean. “Solidaritate gutxi dago ogibidean, edo konfinamenduaren arauak ulertzeko hainbat modu”.\nNegozioa itxita izan duen zazpi astean jarraitu behar izan du ohiko gastuei aurre egiten. “Autonomoen asegurua, zergak, hornitzaileen fakturak, ura, gasa, BEZa, lokalaren asegurua… Baina negozioan ez ezik etxean ere gastuak daude: hipoteka, jatekoak, argindarra, zergak, seme-alaben ikasketak… Guztira 13.000 euro galdu ditut, eta, gainera, ezkontzen eta jaunartzen haritik nituen hitzordu guztiak bertan behera geratu dira”.\nAurretik langileak izan dituen arren, Lopezek zortzi hile daramatza bakarrik ile-apaindegian. “Oso txikia naiz langileak dituztenen negozioen aldean; zortea guztientzat!”. Bere iritziz, erakundeek ez dute ahalmen ekonomikorik pertsiana itxi behar izan duten saltokien galerak ordaintzeko, eta, halaber, hainbat baldintza bete behar izatea ez da lagungarria. “Merkataritza ez da limosnei esker bizi; eta haiek ere ez. Haiek etxean daude, soldata osoa jasotzen: ez dira ez ERTEra, ez EEEra joan; beste guztitik aparte daude. Bestalde, maiatzaren 21era arte behintzat ez dugu herrian bilerarik izan, egoerari zelan aurre egin aztertzeko; hala ere, gizarte-sareetan ikusi dudanez, badirudi dagoeneko zer egin erabaki dutela”. Etorkizun grisa ikusten badu ere, Lopez positiboa da, izan ere, ez dago besterik aurrera egiteko.\nMaider Aurrekoetxea eta Naroa Bengoa Larrabetzu ile-apaindegiaren jabeak dira eta COVID-19aren aurretik bezala lan egin ahal izatea espero dute. “Negozioa hile bian itxita izateak galerak ekarri dizkigu, eta, gainera, ile-apaindegietarako goi-denboraldia dela kontuan hartu behar da. Ezkontzei eta jaunartzeei dagokienez, bertan behera utzitako hitzorduak ez dira momentuz berriro eskatu”.\nAurrekoetxeak eta Bengoak jarduera uzteagatiko sorospena jaso dute eta foru- eta udal-laguntzen zain daude. “Erabili eta botatzeko materialetan eta desinfektatzeko produktuetan inbertitu behar izan dugu. Bezeroek maskara jantzita etorri behar dute, eskuak desinfektatu eta gauzak poltsa batean sartu. Ez dugu aldizkaririk eta txartelaz ordaintzeko aholkua ematen dugu. Bezero bakoitzak alde egiten duenean, lekua eta tresnak desinfektatzen ditugu”.\nOrdu gutxian atzera egin bazuten ere, konfinamenduaren hasieran Espainiako Gobernuak adierazi zuen ile-apaindegiek zabalik jarraituko zutela, premia biziko zerbitzua ziren eta. “Hori zentzugabea ez ezik eginezina ere bazen, autonomoen kuota ordaintzeko ere ez baikenuen aterako. Ezinbestekoak garela uste badute, BEZa gutxitu beharko ligukete”.\n“Ezinbestekoak garela uste badute, BEZa gutxitu beharko ligukete”\nLezamako Kooperatibaren langile biak, alabaina, ez dira geldirik egon itxialdian. Ganaduzaleei eta nekazariei eskaintzen dizkieten ohiko zerbitzuez gainera, oso ilara luzeak izan dituzte kooperatiban, asperdurak eraginda-edo, asko ortua txikia ipintzera animatu direlako. “Hogeita hemeretzi urte daramatzat hemen eta ez dut hau sekula ere ikusi: ikaratuta nago”, esan digu Arantza Zaratek. “Kooperatibara etortzen nintzenerako banuen jendea zain eta ezinezkoa izan da ordutegia betetzea; berandura arte egon gara egunero. Dirudienez, aurten jende askok ortu bihurtu du lorategia eta balkoian ere tomateak edo piperrak landatu dituzte: orduak zertan edo hartan eman beharra egon da”.\nNahiz eta aparteko eskaera izan, Zaratek esan digu ez dutela hornidura-arazorik eduki. “Gustatuko litzaidake hau guztia pasatzen denean ere jendeak gogoratzea tokiko saltokiak hemen gaudela. Arreta ona ematen diegu, baita behar dituzten azalpen guztiak ere. Baten batek esan dit ez zekiela Lezaman kooperatiba zegoenik; bada, beti izan gara hemen… Nire ustez, tokiko saltokiok orokorrean oso lan ona egin dugu herritarrei kalitateko zerbitzua emateko. Espero dut eurek ere kontuan hartzea”.\n“Gustatuko litzaidake hau guztia pasatzen denean ere jendeak gogoratzea tokiko saltokiak hemen gaudela”\nSonsoles Martinezek maiatzaren 11n altxatu zuen berriro Gorbeia mertzeriaren pertsiana Zamudion. “Ezin naiz kexatu, momentuz saltzen gabiltza eta. Hala ere, ikusi beharko da zer gertatzen den irailetik aurrera, herri txikietan uztaila eta abuztua txarrak izaten baitira; dena dela, jendeak udan zer egingo den ere ez dakigu: oporretara edo herrira joango den edo etxean geratuko den”. Tokiko merkataritzak aurrera egin ahal izateko, Martinezek solidarioak izateko eskatu die herritarrei. “Nik BBKren bonuetan eman nuen izena eta batzuk hartu dituzte. Asko eskertzen diet, izan ere, dirua aurretik jaso dut eta lagundu didate gastu arruntei aurre egiten”. Horren harira, ezinbestekotzat jotzen du herriko dendetan erostea bultzatzeko kanpainak egitea.\nEzinbestekoa da herriko dendetan erostea bultzatzeko kanpainak egitea\nMerkatariak autonomoentzako subsidioari, udal-laguntzari eta aurrezkiei esker espero du aurrera egitea. Azkenean merkealdiak egin ahalko dira eta horrek kalte egingo dio. “Denda txikiek ez ditugu merkataritza-gune handiek dituzten irabaziak, eta, beraz, ezin ditugu egin haiek egiten dituzten eskaintzak. Era berean, Interneten bidezko erosketek kalte egiten digute; hala eta guztiz ere, egia esan, nik oso bezero leialak ditut”. Beharbada, merkatari txikiek saltzeko modu berriak saiatzeko momentua izan daiteke. “Pandemiaren aurretik merkatarien elkartean aztertzen gabiltza ezagunagoak nola izan eta Parke Teknologikoko langileengana nola ailegatu. Hau guztia pasatzen denean gaia berriro hartu beharko nuke. Ni, oraingoz, erosteko aukerak ematen nabilkie bezeroei, adibidez, arropa etxean lasai probatu, eta erosi nahi ez badute, berrogeialdian ipiniko dut gero. Nolanahi ere, aipatu behar dut gehienetan probatu barik erosten dutela eta adierazten didatela jantziarekin bai ala bai geratuko direla”. Dendarien eta bezeroen arteko elkartasuna ezinbestekoa da une honetan.


barren.eus - Irailaren 27ra arte dute entitateek Euskaraldian izena emateko aukera\nIrailaren 27ra arte dute entitateek Euskaraldian izena emateko aukera\nArgitaratua: 2020-09-04 14:23\nDagoeneko 50 entitatek baino gehiagok eman du izena Elgoibarren, baina Elgoibarko Euskaraldia Taldearen nahia da ahalik eta entitate gehien animatzea.\nAzaroaren 20tik abenduaren 4ra izango da Euskaraldia ariketa sozialaren bigarren edizioa. 15 eguneko ariketa izango da. Bigarren edizioan, norbanakoek ez ezik, entitateek ere era aktiboan parte hartzeko aukera izango dute.\nBesteak beste, erakunde publikoek, ikastetxeek, elkarte eta mugimendu sozialek, merkataritza eta ostalaritzakoek, edota industria eta lan-munduari lotutako entitateek izango dute aukera Euskaraldian izena eman eta ariketa egiteko. Entitateetan ariguneak identifikatu eta sortzea izango da entitateen egiteko nagusia. Entitate horietan euskaraz lasai aritu daitekeen talde edo guneak izango dira ariguneak.\nDagoeneko 50 entitatek baino gehiagok eman dute izena Elgoibarren, baina oraindik zabalik dago izena emateko epea. Elgoibarren 800 entitate inguru daude erregistratuta. Ahalik eta arigune gehien sortzea da helburua, ariketak iraungo duen 15 egunetan euskara gehiago, gehiagorekin eta gehiagotan egiteko.\nInteresatuek irailaren 27ra arteko epea dute. Irailaren 28tik aurrera, berriz, norbanakoen txanda izango da. Norbanakoen kasuan, lehen edizioko metodologia mantenduko da; ahobizi edo belarriprest rola aukeratu beharko dute ariketan parte hartzeko.\nElgoibarko Euskaraldia Taldeak elgoibartar guztiak animatu nahi ditu Euskaraldian izena ematera. Lehen edizioak oso harrera ona izan zuen Elgoibarren (1.804 lagunek eman zuten izena), eta nahi dute bigarren edizioan ere jendea animatzea. Bai herriko entitateak eta baita norbanakoak ere.


bizkaia:talent-ek sinatu ditu lankidetza hitzarmenak sektore kreatiboekin enpresetako prestakuntzaren bidez laneratzen laguntzeko | Bizkaia Talent\nbizkaia:talent-ek sinatu ditu lankidetza hitzarmenak sektore kreatiboekin enpresetako prestakuntzaren bidez laneratzen laguntzeko\nBizkaia:talent-ek lankidetza hitzarmenak sinatu ditu GAIArekin, bideojokoen sektorean, EIKENekin, ikus-entzunezkoen arloan, EIDErekin, diseinuaren sektorean, eta Bizkaiko Moda Bizkaiarekin (BMB), modaren arloan. Horrela, bada, Talentia Programan parte hartu duten gazteei lagunduko diete laneratzen, Bizkaiko erakundeetan garatutako prestakuntzaren bidez. 95.000 eurorainoko poltsa sortu da, ekimena abian jartzeko eta hitzarmenetako premia ekonomikoei erantzuteko.\nBere xedearen barruan, bizkaia:talent-ek zenbait ekintza eta zerbitzu garatzen ditu, eta, euren artean, 2009-2010an Talentia Programa jarri zuen abian, Deustuko Unibertsitatearen, Euskal Herriko Unibertsitatearen (EHU) eta Mondragon Unibertsitatearen (MU) laguntzaz. Programa horretako hartzaileak karrerako (graduko) azken mailako ikasleak dira, betiere espediente akademiko onena badute eta unibertsitate parte-hartzaile bakoitzeko agintari eskudunek zehaztutako eta ebaluatutako gaitasunak badituzte. Horren bidez, behar besteko orientazioa ematen zaie, behar bezala laneratzeko, euren lanbidean garatzeko eta inguruko errealitate zientifiko, teknologiko eta enpresarialean inplikatzen laguntzeko.\nHorrela, bada, jakintzan, berrikuntzan nahiz sormenean oinarritutako ekonomia sustatu ahal izango da, enpresa horiek kalitateko eta garapen-ahalmen handiko lanpostu berriak sortzen dituzte-eta.\nAurreikuspenen arabera, beka guztiak 2014ko abenduaren 15a baino lehen hasiko dira.


Atarikoa - Hizkuntza-Zuzenbidea. 2. argitaraldia\nAhots desberdinak, hizkuntza desberdinetan. Horregatik, hain zuzen ere, berebiziko ahalegina egin du oraingoan Euskaltzaindiaren Jagon Saileko Sustapen batzordeak ahots eta mezu horiek, hizkuntza-zuzenbidearenak, euskaraz eguneratzen, 2007ko argitalpenekoen osagarri, euskaldun orok eskura izan dezan hots horiek barruratzen dituen mezua.\nAraubide baten bildumaz denaz bezainbatean, egitura jakineko argitalpena da hau. Izatez, piramide baten antzera jokatu da oraingoan ere, 2007ko argitalpenean egin genuen bezalaxe, maila geografiko eta inoizkorik gehien duten testuetatik abiatu, eta egun Euskal Herriko herrialdeetan aginduzkoak direnak zehaztu arte.\n2007an ahalegina zen, testuak, kasurik gehienetan, euskaraz besteko hizkuntzetan emanak baitziren, aginduzkoa eta araubidezkoa dutena barruratzeko. Horren jakitun izan gara, eta, hala eta guztiz ere, euskaraz eman izan dira horiek, sakabanatuak baino, estekatuak eta lotuak izan ditzaten euskaldunek.\nHala egin da argitalpen elektroniko honetan eta PDF eta EPUB formatuetan eskaini diren horietan ere. Dena den, 2007ko argitalpenean bezala, baziren lehendik ere liburu elektroniko honetara bildutako testuetatik zenbaiten euskaratzeak. Horiek ere baliatu izan ditugu erreferentzia gisa, eta jatorrizko bertsioen erreferentziak oin-oharretan ipini ditugu, irakurleak jakin dezan zein izan zen testu horien jatorrizko bertsioa. Betiere, 2016an Euskaltzaindiaren Hiztegia argitaratu zen, eta 2018an, berriz, Euskara Batuaren Eskuliburua; bada, horiek izan dira argitalpen honen gidari, testu guztiak euskara berri, berritu eta berriztatzailean argitaratzeko.\nHautua egin da. Hala nahita, gainera, hizkuntza-legeriaren multzoan modu askotara joka daitekeelako. Sustapen batzordearen aburuz, testu nagusiak bildu beharrekoak ziren, hots, lege-maila edota nazioarteko hitzarmenarena dutenak. Eduki horiez landa ere, ukaezinak dira jurisprudentzia eta gainerakoen zereginak. Azkenak, esan gabe doa, lan honen proiektutik baztertu ditugu, 2017. urtean egin genuen bezala, baina bihar-etziko beharrizanei begira gaudelarik.\nAspalditik izan du Sustapen batzordeak bilduma hau eguneratzeko asmoa. Iturriak bildu, testuak antolatu eta egitura baten barruan eman, 2007an argitaratu zuen lanari segida emanez. Izan ere, Sustapen batzordeak du horretarako agindua Euskaltzaindiaren barruan, batzordekide baititu euskararen gizarte-kezka duten adituetatik hainbat: soziolinguistak, legelariak, irakasleak, funtzionarioak… hau da, egunero euskararekin bizitzaren hainbat esparrurekin harreman estuak dituztenak, euren lanbideak direla eta. Hori aski ez balitz, gogora bedi Euskal Herriko herrialdeetan Euskaltzaindiak dituen ordezkariak ere kide direla, horretan ere Euskal Herriko ikuspegi osoa biltzen dela.\n2007ko argitalpenetik oraingo argitalpen honetara, testu hauek gehitu egin dira: 1) Europako Parlamentuaren atalean, hiru testu erantsi dira; 2) Espainiako Erresumaren atalean, Eskualdeetako edo Eremu Urriko Hizkuntzen Gutuna erantsi da, Espainiako Erresumak testua berronesteko tresna agertzeko; 3) Euskal Autonomia Erkidegoaren azpiatalean, hogeita lau sektore-xedapen erantsi dira; 4) Nafarroako Foru Komunitatearen azpiatalean, bat erantsi da, eta 5) Frantziako Errepublikaren atalean, bat erantsi da.\nBatzordearen barruan, ni neu, Santiago Larrazabal Basañez eta Gotzon Lobera Revilla ahalegindu gara orduko lanari behar besteko segida ematen.


Pasa den urriaren 24an burujabetza teknologikoaren gaia ardatz hartuta, hainbat hizlari entzuteko aukera izan genuen. Honako hau goizak emandakoaren laburpena da. Webgunean dituzue bai eguneko argazkiak eta baita bideoak ere. Aurten gainera, lehen aldiz Euskarabilduaren Peertube instantzia sortu dugu eta orain arteko bideo guztiak bertan zintzilikatu ditugu. Peertube Youtube-ren alternatiba libre eta federatu bat da, norberaren zerbitzarian instalatu daitekeena.\nSaioa Eli Pombo Iametzako kudeatzailearen sarrerarekin hasi zen. Burujabetza teknologikoa auto-kudeatutako teknologia bezala definitu zuen eta zergatik den beharrezkoa aipatu zuen. Honako ondorio nagusian laburbildu zuen: 'Burujabetza teknologikoa behar dugu gure etorkizun teknologikoaren jabe izateko, geure erabakiak geuk hartzeko, erabiliko dugun teknologiak geure errealitatera egokitutako ezaugarriak izateko'. Besteak beste, hizkuntzaren ikuspegitik daukan garrantzia azpimarratu zuen. Euskarak eremu digitalean presentzia izateko eta euskarazko teknologiak izatea ahalbidetzeko burujabetza teknologikoa oso garrantzitsua da, bestela konpainia handiek gure hizkuntza politika teknologikoa ere baldintzatuko dute. Zentzu horretan Josu Waliñok sarean.eus-en idatzitako 'Euskarak enbaxadore digitala behar du' artikulutik hartutako adibideak aipatu zituen Eli Pombok:\nGooglek mapetan agertzen ziren toponimoen hizkuntza politika aldatu zuen eta lehen euskaraz agertzen ziren hainbat toponimo erdaraz agertzen hasi ziren.\nTripadvisor-ek ez ditu euskarazko iruzkinak onartzen.\nTwitterrek ez du ofizialki euskarazko publizitaterik onartzen (PuntuEus Fundazioak hitzarmen bat lortu bazuen ere).\nMaitena Urretabizkaiak Skura Mobile-eko kideak TEKS sarea aurkeztu zuen. Ekimen honek erakunde desberdinak saretzea duela helburu adierazi zuen, besteak beste teknologia burujabetzan oinarrituz eta ekonomia sozial eraldatzailea, teknologia libreak eta elkarlana sustatuz. TEKS sarea 2019ko ekainean aurkeztu zen Errenterian, beraz, oraindik oso berria da eta egingo duen ibilbidea guztien artean egin nahi dute.\nAlex Haché-ren txanda izan zen ondoren. Calafou-ko (Kataluinia) komunitateko kide den emakume honek ziberfeminista eta aktibista bezala definitzen du bere burua eta besteak beste, generoa eta teknologiaren arteko erlazioa aztertzen duen Donestech elkarteko sortzaileetako bat da. Burujabetza teknologikoari buruzko ikuspegi filosofiko eta politikoa eskaini zigun, teknologia ulertzeko beste modu bat plazaratuz. Hau da, negozioa helburu izan ordez, beharren arabera sortutako teknologia eraiki beharra aipatu zuen. Publikoaren arreta piztu zuten berak aipatutako kontzeptu askok, baina azpimarragarria iruditu zitzaigun elikadura burujabetzarekin egindako parekatze lana. 'Elikadura' hitza 'teknologia' hitzarekin ordezkatu zuen. Honako hau da jatorrizko definizioa (guk euskaratu egin dugu):\n"Elikadura burujabetza herriek duten eskubidea da; elikagai osasungarriak eta kulturalki egokiak, eskuragarriak, era jasangarrian eta ekologikoan ekoiztuak jasotzeko duten eskubidea, baita euren elikadura eta produkzio sistema erabakitzeko eskubidea ere. Horrek elikagaiak ekoiztu, banatu eta kontsumitzen dituztenak elikadura sistemen eta politiken erdigunean jartzen dituzte, enpresa eta merkatuen eskakizunen gainetik. Etorkizuneko belaunaldiak eta euren interesak defendatzen ditu. Elikadura burujabetzak merkataritza gardena sustatzen du, herri guztientzat diru sarrera duinak eta kontsumitzaileek euren elikadura kontrolatzeko dituzten eskubideak bermatuz. Elikadura burujabetzak gizarte erlazio berriak dakartza, gizon eta emakumeen, herrien, arraza, gizarte klase edo belaunaldien arteko menpekotasun eta desberdintasunik gabea".\nAlex Hachék egindako ariketaren arabera, 'elikadura' hitza 'teknologia' hitzarekin ordezkatuz gero, definizio berdinera iritsiko gara:\n"Teknologia burujabetza herriek duten eskubidea da; teknologia osasungarriak eta kulturalki egokiak, eskuragarriak, era jasangarrian eta ekologikoan ekoiztuak jasotzeko duten eskubidea, baita euren teknologia eta produkzio sistema erabakitzeko eskubidea ere. Horrek teknologiak ekoiztu, banatu eta kontsumitzen dituztenak elikadura sistemen eta politiken erdigunean jartzen dituzte, enpresa eta merkatuen eskakizunen gainetik. Etorkizuneko belaunaldiak eta euren interesak defendatzen ditu. Teknologia burujabetzak merkataritza gardena sustatzen du, herri guztientzat diru sarrera duinak eta kontsumitzaileek euren teknologia kontrolatzeko dituzten eskubideak bermatuz. Teknologia burujabetzak gizarte erlazio berriak dakartza, gizon eta emakumeen, herrien, arraza, gizarte klase edo belaunaldien arteko menpekotasun eta desberdintasunik gabea".\nEra berean oso interesgarria iruditu zaigu Alex Hachék helarazi zigun dokumentu bat guztiokin partekatzea. Margarita Padilla informatikariarekin batera egindakoa da eta IKTen erabileraren inguruko gomendioak biltzen ditu.\nAtsedenaldiaren ondoren, Xabier Barandiaran EHUko irakaslearen txanda izan zen. Maritxu eta Bartoloren amodio istorioarekin entzuleak 'Maritxu nora zoaz?' kantuan jarriz hasi zuen hitzaldia. Metafora eta joko polita eginez, Barandiaranek Bartolo enpresa gizon ospetsua zela adierazi zuen eta Maritxu berriz, aske izan nahi duen emakumea; 'iturrira Bartolo' erantzuten dionean, kode informatikoa aipatzen du Maritxuk. Bartolok eta Maritxuk euren amodio istorioa gauzatzeko elkarrekin lan egitera behartuak daude. Iturrian jende asko dagoela adierazi zuen Barandiaranek, hau da, euren kodea publiko egiten duten garatzaile asko eta iturria librea izanik, bertatik, hau da, software asketik edan dezakegula guztiok. Iturrirako bidean gero eta jende gehiago behar dela esan zuen Barandiaranek, eskubideak galtzen ari baikara eta erraldoi teknologikoek estatuen lekua hartu nahi baitute, euren boterea gero eta gehiago handituz. Azkenik, Bartzelonako Udalean Decidim plataformaren sorkuntza prozesuan izandako esperientzia azaldu zuen. 400 orriko baldintza agiria idatzi behar izan zutela argitu zuen, bideratu nahi zuten prozesua ongi lotzeko eta software librearen alde egiten zuten enpresek eta garatzaileek lekua izan zezaten.\nArgiako Xabier Letona eta Axier Lopez kazetariek CC lizentziei eta eduki libreei buruz hitz egin zuten, euren ibilbidea eta esperientzia kontatuz. Besteak beste, helburua euskal hedabideen komunitatea indartzea bada, lehiakortasuna gainditu beharra dagoela aipatu zuten, partekatzeak indartzen baikaitu eta horrek edukia pertsona gehiagorengana iristea ahalbidetzen baitu.\nFrank Karlitschek Nextcloud plataformaren sortzailea ere hizlarien artean izan zen, bideokonferentzia bidez. Beste hizlariek bezala, berak ere aipatu zuen datuak direla petrolio berria eta industria eta ekonomia askoren oinarria. Gaur egun ia datu edo informazio guztia Silicon Valley eta Seattle-en kontzentratua dagoela esan zuen eta beraz, beharrezkoa dela desentralizazioa. Hori lortzeko helburuarekin sortu zen Nextcloud, norberak kudeatutako plataforma bat, kode irekikoa eta bitartekaririk gabea.\nJardunaldien amaieran aukera desberdinei buruzko informazioa eman nahi izan genuen. Hau da, burujabetza teknologikoaren bidean zer ekimen, proiektu edo esperientzia daude gure inguruan?\nHala, gure lankide eta Librezaleko kide den Asier Iturraldek teknologia eta softwarea neutralak ez direla azaldu ondoren bestelako sare sozialen eredu bat posible zela erakutsi zigun. Deszentralizatutako eta federatutako sare sozialen fedibertsoko hainbat proiektu aipatu zituen: Mastodon, Pixelfed, Peertube... eta Euskal Fedibertsoaren historiaren eta gaur egungo garapenaren berri ere eman zigun.\nPasaiako Udaleko Rafael Puy informatikariak eurek udalean software librera egindako migrazio prozesua nolakoa izan zen azaldu zuen. Software libreak askatasuna eta malgutasuna ematen digula esan zuen, baina era berean ikasketa prozesua beharrezkoa dela. Hala ere, Pasaiako Udalean eurek uste baino askoz hobeto joan dela prozesua adierazi zuen eta udaleko langileak nahiko erraz ohitu direla aldaketara baieztatu zuen.\nAzkenik, Alex Gabilondok eta Sonia Ortiz de Arrik, Irungo eta Donostiako Berritzeguneetako kideek hurrenez-hurren, gaur egun hezkuntzan azpiegitura teknologiko aldetik zein den egoera deskribatu eta tresna libreak erabili beharraren garrantzia azpimarratu zuten. Zorionez, Microsoft eta Google-en alternatiba bezala ikasgeletan erabiltzeko software libreko 24 tresna badaudela erakutsi zuten eta egoera aldatzeko borondatea behar dela azpimarratu zuten.\nHonako hauek dira hizlariek euskarri digitalean helarazi dizkiguten aurkezpenak eta Euskarabilduaren webgunean zintzilikatuak ditugunak:\nAlex Haché: 'Soberanía tecnológica: Trayectorias, Valores y Comunidades'\nAxier Lopez eta Xabier Letona: 'Elkarrekin eta libre bagoaz. Argia eta CC lizentziak'\nAsier Iturralde: 'Bestelako sare sozial batzuk posible dira: Fedibertsoa'\nRafael Puy: 'Software librearekin lan egiten duen administrazioa'\nAlex Gabilondo eta Sonia Ortiz de Arri: 'IKTak eta burujabetza teknologikoa hezkuntzan: panorama eta aukerak'


Amorebieta-Etxano, kontu orokorretan anomaliarik ez duten 20 euskal udalerrien artean — Amorebieta-Etxanoko Udala\nAmorebieta-Etxano, kontu orokorretan anomaliarik ez duten 20 euskal udalerrien artean\n• EAEko Toki Entitateen Kontuei buruzko 2017ko txostenak, Amorebieta-Etxano anomaliarik ez duten 20 euskal udalerrian artean sartzen du. • 252 udalerri aztertu dira eta horietatik Amorebieta-Etxano da herririk handiena. • Euskal Herriko Kontuen Epaitegiak, Andoni Agirrebeitiak zuzentzen duen taldearen kudeaketa begi onez ikusi du.\nAmorebieta-Etxano, 2019ko uztailaren 24a. Euskal Herriko Kontuen Epaitegiaren EAEko Toki Entitateen Kontuei buruzko azken txostenak, Amorebieta-Etxano kontu orokorretan anomalia edo akatsik ez duten 20 euskal udalerrien artean sartu du.\n252 udalerri aztertu dira eta horietatik Amorebieta-Etxano herririk handiena dela azpimarratu daiteke. Horrela, txostenak begi onez ikusten du Andoni Agirrebeitiak zuzendutako taldearen kudeaketa.\nDokumentuak ondokoak aztertzen ditu: aurrekontua onartzerakoan epeak bete diren, likidazioarenak eta kontu orokorrarenak; agirien eduki formala, aurrekontuei dagokienean kalkuluan egondako egokitzapena edo ondarearen kontabilitatea, … beste batzuen artean, denak 2017. urtean udalaren fiskalitatearen kudeaketa egokiarekin lotuta.


Genshin Impact: Hasierako Gida Hasi aurretik\nGenshin Impact: Hasierako Gida Hasi aurretik [Don’t Make These Mistakes!]\nMetroaren geltokietan ikusi dituzu pankartak, noizbehinka iragarki ez hain gogaikarriak agertzen diren YouTube-n ikusi bitartean. Genshin Impact, miHoYo konpainia txinatarrak garatu eta argitaratutako jokoa, hilabete inguru baino ez da kaleratu eta dagoeneko mundua harrapatuta hartu du. Gacha RPG joko free-to-play honek mugikorreko jokoen urrezko estandarra birdefinitu du. Nolatan? Plataforma anitzeko izenburua da, PlayStation 4, Nintendo Switch, Android, iOS, Microsoft Windows-en eskuragarri (barkatu Mac erabiltzaileak). Horretaz gain, Genshin Impact-ek jokalari bakar bat du, baina kooperatiba mundu irekiko joko prest dago, ekintzetan oinarritutako borroka sistema bat ardatz handia duena. Esandako guztiarekin, Genshin Impact izenburu oso freskoa eta originala da, noizean behin akatsak eta izozteak gertatzen dira; miHoYok beren Unity motor jokoa konpontzea espero dugun arren. Aurrerago egin gabe, hona hemen jokalari berrientzako aholku eta trikimailurik onenak, bai F2P bai irabazteko ordainsaria, profesional baten moduan ehotzeko!\nAinguratu beti mapa.\nMunduan zerbait berezirik topatu al duzu inoiz, baina momentu horretan ezin duzu egiaztatu edo desblokeatu?\nEz kezkatu, Genshin Impact-ek jokalariei intereseko kokapenak beren mapan zehazteko aukera ematen die. Etiketak eta ikonoak ere pertsonaliza ditzakezu eta behar dituzu zure pinak. Mundu irekiko ingurune hain zabalean jolastean ezinbesteko ohitura da hori.\nLoreak, mafiak, kutxatilak eta meatze-tokiak. Horiek ainguratzeak denbora pixka bat aurreztuko duzu.\nAdibidez, Anemoculus eta Geoculus bilatzea (ezinbestekoa da Zazpien Estatuak gurtzeko indarra areagotzeko), prozesu neketsu eta luzea izan daiteke, mapa esploratzen ari zinenean aurretik topatutakoak zehaztu ez bazenitu.\nOhar: Mapan gehienez 99 pin izan ditzakezu.\nErabili mapa interaktiboa mapa esploratzen laguntzeko.\nDagoeneko jolasten hasi zara eta ez al duzu zure mapa batere finkatu? Lasai. Lineako eskuragarri dagoen “Mahaiaren antzeko” mapa interaktiboa dago.\nInoiz ez da beranduegi erabiltzeko Genshin Impact mapa interaktiboa .\nAppSample-k sortutako tresna da. Mapa interaktiboak erabiltzaileei material zehatzak bilatzeko mapa bila dezake. Animalia (bizidun) materialetatik hasi eta artefaktuak eta ehotzeko ibilbideak arte, mapa honek dena du.\nMapan dauden pin kokapenetan desbideratze txikiak egon arren (badirudi zure monitoreen pantailaren bereizmenaren arabera aldatzen direla), pinak zehatzak dira nekazaritza eraginkorrerako.\nNekazaritzako Artefaktuak denbora galtzea da (berria zarenean)!\nBai, ongi entzun gaituzu.\nJokalari berriek ez dute erretxinaren eskasia nabarituko beranduago arte. Baina erretxina Genshin Impact-eko baliabide bakarra da, maila nahiko mugatuta dagoena. Jokalariek irabazteko ordaindutako egunean erretxina soilik 6 aldiz berritu dezakete.\nBeraz, jokoan hasita zaudenean artefaktu onenak laboratzea edo artefaktu multzoak osatzea, hau da, AR 35 azpitik, ez da erretxinaren erabilerarik onena.\nKalitate urdineko eta gehiagoko artefaktuek 4 bonus estatistika izan ditzakete lehen mailako estatistikaren gainean. Artifacts gehienak, ordea, ez dira 4 bonus estatistikekin etorriko.\n4 maila baino gutxiago desblokeatuko da estatistika berri bat 4 mailatik behin, edo lehendik dagoen estatistiken bat berritzen da artefaktuak 4 baditu.\nHori dela eta, probabilitate / RNG ugari dago objektu urdinen (eta gutxiago, morearen) objektuen kasuan urrezko artefaktuekin alderatuta, normalean 4 bonus estatistikak oso-osorik etortzen baitira.\nZer gehiago? AR 35era iristean, domeinuaren erronkak osatuta, esaterako, Liyue eskualdeko Guyun-en Domeinua, jokalariek 2 arte-arte moreak eman ditzakete korrika bakoitzean.\nUrrezko artefaktuek AR 40ra jaisteko aukera dute eta 45 ARra jaistea bermatuta dago. Iparraldeko Otsoaren Erronkan eta Stormterror Domain Erronkan ere erraz jaitsi daitezke.\nOrduan, gure aholkua?\nEsperientzia artefaktuetatik artefaktuetara transferitzea posible da, baina badirudi esperientzia galtzea% 15-16 inguruan orekatutako Artefaktuen kasuan. Beraz, aldatu zure ikuspegia armak igotzeko eta talentuaren maila igotzeko materialetan\nAskoz eraginkorragoa da zure erretxina modu honetan erabiltzea AR txikiagoetan.\nArtifacts laborantzan ari bazara, saiatu ahalik eta eraso, kritika eta energia kargatzeko estatistikak izaten.\nBelarriprest egiten ari al zara objektuen inguruko gure aholkuei?\nNoski, arreta jarri zure DPS pertsonaiaren eraso eta tasa kritikoen estatistiketan.\nLife of Flower eta Death of Plume-k beti izango dute HP eta ATK lehen estatistika, hurrenez hurren.\nKalte kritikoa ere baliagarria da, baldin eta zure pertsonaiek kritika handiak izaten badituzte (% 30etik gora).\nSpam gaitasuna eta laguntza karaktereak (gaitasunak erabili ondoren trukatzen dituzun karaktereak), energia birkargatzea da estatistika nagusia eraikitzerakoan.\nZer moduz defentsa eta HP bezalako estatistikak? Ez dira erabilgarriak; ustez, oso ona zara kalteak saihesten (irakurri beherago).\nArtefaktuek berritze masiboa lortzen dute 4 mailatan behin, erabili zure onurarako!\nArtefektu urdinak eta moreak 4 maila bakoitzeko atal bakoitzean bonus estatistika berriak desblokeatzen dituztenez, artefaktuak 4ra arte mailara ditzakezu eta berehala geldi ditzakezu datu ikaragarri bat lortuz gero.\nDash-ek segundo erdi batez ezin bihurtzen zaitu.\nBa al zenekien zorigaiztoko bihurtzen zaituela une batez?\nEz dakigu miHoYo-k xedatutakoa den edo etorkizun hurbilean konponduko den.\nAnimazio marko garaiezinak, iframes izenarekin ere ezagutzen direnak, marrazkiaren lehen fotogramak dira martxan dagoen mugimendura igaro aurretik.\nHorren adibide bat ekintzan ikusteko, ikusi 1.03 Dvalin tutorialarena, suzko bolek Xiangling-en aurka jo baitute, baina iframeak direla eta ez da kalterik izan.\n1 edo 10 desira jarraian nahi izateak ez du aldea eragiten\nAdos, oraindik desberdintasun txiki bat dago 1 edo 10 nahi jarraian tiratzearen artean, 1 nahi izateak aldi berean bermatutako 4 * lortu ondoren gelditzeko aukera ematen baitu.\nHori esanda, baieztatu da jaitsiera tasak ez direla batere desberdinak 2 aukeren artean.\nBeti jasoko duzu gutxienez 4 * 10 * behin azken 4 * / 5 * -tik.\nEz gaituzue sinesten? Begiratu zure nahien historia zuk zeuk ikusteko\nElkartutako patuak Ezagutu patuak baino hobeak dira\nPankartan agertzen diren 5 * eta 4 * tarifen igoera izateaz gain, gaur egun loturiko patuek ez dute 5 * armarik nahi nahian.\nBegiratu beti desioaren banderaren xehetasunak! Adibidez, Venti ez dago erabilgarri Klee ekitaldian.\nBeraz, pertsonaia eta konstelazioen bila bazabiltza, komenigarria da zure primogemak elkarren artean loturiko patuetan erabiltzea.\nDatu dibertigarria: Pity aktibo egongo da eta hurrengo desioen banderara eramango da azkeneko ekitaldian aktibatu ez bada.\n4 izarreko pertsonaiek ere mirariak egin ditzakete\nGenshin Impact gacha jokoa bada ere, F2P jokalariekin izugarri eskuzabala dela dirudi.\nIzan ere, edozein 4 * pertsonaia OP eta dibertigarria izan daiteke jolasteko, Jean bezalako 5 * pertsonaia nahiko larria izan daiteke jokalari batzuentzat.\nJokoan 5 * pertsonaia / arma edukitzeak ez du esan nahi jokalariek irabazteko ordainsariaren erabateko nagusitasuna, gehienez konstelazioak dituen 4 * pertsonaia batek 5 * baino hobea izango baitu bat ere ez.\nHori horrela izanik, gezurretan ariko ginateke 4 * 5 * bezain indartsuak (edo bikainak) direla esango bagenu – oraindik ere bi bitxikerien artean botere hutsune nabaria dago.\nMaila zerrendak gehiegizko baloratuta daude.\nAurreko puntua gehituta, hainbat mailetako zerrendak sarean zirkulatzen dira zenbait pertsonaia jainko maila gisa eta beste batzuk azpimarragarriak direla.\nZerrenda hauek erreferentzia gisa erabil daitezke, baina kontuan hartu behar da oso subjektiboak direla eta ez direla pertsonaien benetako potentzialaren guztiz adierazgarriak.\nHartu zure denbora mundu irekia esploratzeko.\nAR 30ra hurbiltzen zaren heinean, istorioaren progresioak dezente moteldu ohi du.\nMundu ireki batean kokatuta dagoenez, Genshin Impactek Pazko arrautza ugari ditu, jokalariek bere jakituria ezagutzeko eta sakontzeko.\nMunduko bilaketak, altxorretako kutxa sekretuak eta puzzleak … guztiak mapan barreiatuta.\nZer esanik ez, jokoak eskaintzen duen paisaia eta musika paregabea.\nPlunge erasoak edo telebista bide puntuak heriotza ekiditen du.\nGlisatzen ari zarenean indar fisikoa agortzen ari al zara? Besterik gabe, murgiltze / aireko eraso bat egin edo teletransportatu inguruko puntu batera.\nEz zaitez engainatu egoera fisikoan, irteerarik ez dagoela pentsatuta.\nHori da hastapeneko akatsa!\nOzeanoaren erdi-erdian dagoen itsasontzi misteriotsu batera igeri egiten ari zarenean, egoera fisikoa agortzea?\nBeidouren ontziak (harridura adierazle batekin etiketatua) dohain batzuk ditu zuretzat!\nKanpora teletransportatzeko asmorik ez baduzu, janaria jatea pentsa dezakezu zure indarra berehala osatzeko zure bidaia jarraitzeko.\nPCan jolasteak esperientzia fidagarriagoa eskaintzen du, batez ere espiral amildegiaren aurka borrokatzerakoan.\nGenshin Impact-ek zehaztapen handiko eskakizunak ditu, eta baliteke telefono modelo gehienek ez izatea jokatzeko modukoa onartzea.\nHau zure jokatzeko oso kaltegarria izan daiteke espiral amildegiaren aurka borrokatzerakoan, tenporizadoreak zure jokoa izoztuta dagoenean ere exekutatzen jarraitzen baitu.\nOrdenagailuan konbinatzea askoz ere errazagoa da, jokalariek 1-4 sakatu baitezakete pertsonaia eta 5-8 artean trukatzeko eta aldi berean oinarrizko leherketak aldatzeko.\nPertsonaiak trukatu behar dituzu oinarrizko erreakzioekin benetako kaltea egiteko.\nEta noski, botoi-jokoak funtzionatzen du joko honetan. Begira ezazu zein erraza den erreakzio elementalak sortzea, ezinbestekoak direnak mafia batzuei benetako kaltea aurre egiteko eta egiteko:\nKontuan izan elementuen ordenak garrantzia duela, non kalte-biderkatzailea desberdina izango den abiarazlearen elementuaren arabera.\nElementuen inguruko informazio gehiago ere irakur dezakezu, non oinarrizko debuffek eta erresonantzia elementalek alde handia egin dezaketen mapen esplorazioarekin eta borrokarekin.\nGorde zure erretxina hauskorra\nGaur egun, erretxina hauskorra da jokoan dagoen dibisarik baliotsuena pertsonaiaren progresio mota guztietarako.\nElementua oso arraroa delako eta egunean erretxina freskatzeko gehieneko kopurua gainditzeko aukera ematen duelako. Normalean, jokalariek 1-2 FR saritzen dituzte abenturazaleen kofradiak maila igotzen duten bakoitzean.\nOso gomendagarria da hauek gordetzea hurrengo adabaki nagusian aldi berean erabiltzeko edo asteko zenbait egunetan bakarrik agertzen den domeinu material jakin bat lantzen ari zarenean.\nOhar: Zure urtebetetzea bada, miHoYok 1 FR-rekin sarituko zaitu.\nEz jarri pertsonaia guztiak mailaka, 2-3 aldi berean (bestela, zure baliabideak oso argiak izango dira)\nJoko honetan erretxinak progresioa asko mugatzen duenez, aldi berean 2-3 karaktere berdintzea / hobetzea bideratzen saiatu beharko zenuke.\nJokalari irabazteko ordainsaria bazara ere.\nDuela ordu bete 2 milioi mora izan genituen …\nIa ezinezkoa da nahikoa material aurkitzea, exp liburuak eta milioika mora aurkitzea pertsonaia guztiak gehienez erretxinaz kargatzeko 16 ordu eta 21 ordu behar direnean miHoYok erretxinaren tapoia 160ra igotzen duenean.\nEz duzu claymore erabiltzailerik? Erabili murgiltze erasoak nire mineralak azkarrago.\nRNGren izaera dela eta, posible da zure taldean claymore arma erabiltzen duen pertsonaia bakar bat ere ez izatea. Hori kezkagarria izan daiteke geo ezkutuak bota ditzaketen tropen aurka borrokatzerakoan edo mineralak ateratzerakoan.\nEz kezkatu, borondatea dagoenean, bada bidea!\nBesterik gabe igo (edo oinarrizko trebetasuna Venti baduzu) eta erabili etsaiaren aurkako eraso bat. Murgiltze eraso honek minetara eta ezkutu elementalei eragindako kalteak biderkatuko ditu.\nEskalatzean eta igerian normalean indar gutxiago erabiltzen da.\nBai, esprint botoiari eutsiz gero azkarrago igo eta igeri egin dezakezu, baina zure egoera fisikoa askoz ere azkarrago hustuko du.\nJokoa 100eko egoera fisikoarekin hasi berria baduzu, eskertu paisaia eta soinu banda dotorea mendi tontorrak oso poliki igotzen dituzunean.\nMarra distantzia handiak estaltzeko. Ez egin marratxo bikoitzik.\nSprint botoia behin edo berriz mantentzeak marratxoa bikoizteko ez du benetan lagunduko mapan azkar mugitzen saiatzen ari bazara.\nMugimendu moten inguruko bideo ugari dago, Genshin Impact-en untxiaren saltoa posible dela erakusten dutenak. Baina pertsonaia guztietan ere ez du ondo funtzionatzen.\nGehitzeko, jokalari askok bhopping menderatzea nahiko zaila dela uste dute.\nOrduan, zer da alternatiba ona?\nErantzuna: Tarteka erregularki. Marra bikoitz batek pertsonaia 3. aldiz marratzea eragotzi dezake, baina marratxoak banatzeak zure pertsonaia batek behin eta berriro marraztea ahalbidetuko du … behin eta berriro.\nJokalari profesionalek marratxoko errutina beren salto sekuentzian ere sar dezakete – marra erregularrak eta gero erresistentzia gutxi dagoenean.\nPCan jolasten? Sakatu MAIUS tekla jokoa abiaraztean tekla loturak konfiguratzeko.\nBai, menura joan eta teklaren loturak klik egiteak ez du ezer egingo loturak pertsonalizatzerakoan.\nHala ere, jokalari gehienek ez dakite pertsonalizatzen dutenik oraindik posible da hirugarrenen softwarerik erabili gabe.\nBesterik gabe, sakatu MAIUSK jokoa abiaraztean eta pop-up bat agertuko da, jatorrizko teklak pertsonalizatzeko.\nHala ere, teklak lotzen dituen modu hau aldatzea zertxobait astuna da eta funtzionamendurako trakets batzuk beharko dira.\nGenshin Impacteko jokalari berriekin partekatzeko aholku gehiago al dituzu? Esaiguzu orain !\nHustle Castle Gem Bay Super Grind 2020 gida\nHelduentzako guneak Singapurreko 50 gune bisitatuenetara iritsi ziren\nHome » Gaming » Genshin Impact: Hasierako Gida Hasi aurretik [Don’t Make These Mistakes!]


1980 urtetik estreinekoz, legebiltzarreko talde indartsuenak abertzaleak izango dira, Euskobarometroaren arabera • ZUZEU\n1980 urtean EAJk 25 eserleku lortu zituen, hurrengo indarra HB zen, 11rekin. Abertzaleen artean gertatuko zatiketek eta konstituzionalisten baturek, orain berriz gerta daitekeen egoera galarazi dute. Euskobarometroaren arabera, EAJk 22-23, Amaiurrek 19-22, PSEk 16 eta PPk 14 eserleku lortuko lituzkete. Ziur asko, lehen bi indarrak abertzaleak izango dira\nEuskobarometroak hurrengo EAEko hauteskundeei begirako inkesta plazaratu du gaur:\nIlegalizaziorik tartean ez badago, emaitzek egungo legebiltzarraren osaketa irauli egingo du. EAJ irabazle izango dela iragartzen dute, baina Amaiur, koalizioa zehazteke badago ere, oso gertu izango du. PSE eta PP, ostera, beherago daude, bien artean 30 eserleku besterik ez dituztela, gaur baino 8 gutxiago. Ezker Anitzak bana lor dezake goi jota hiru herrialdeetan.\nEAJk eta Amaiurrek 41-45 eserleku\nPSEk eta PPk 30 eserleku\nEAJk eta PPk 36-37 eserleku\nAmaiurrek eta PSEk 35-38\nAraba: PP 7, EAJ 6-7, PSE 6, Amaiur 5-6\nBizkaia: EAJ 9, Amaiur 5-6, PSE 5, PP 4\nGipuzkoa: Amaiur 9-10, EAJ 7, PSE 5, PP 3\nInkestak irakurtzeko modu asko daude, pertsona bezain beste. Datuen artean badago 1980 eta 2013 (2012?) urteetako hauteskundeak lotzen dituen bat. Lehen aldia litzateke azken 32 urteetan lehen bi indarrak abertzale suertatzen direla. 1980 urtean EAJ (25) eta HB (11) izan ziren alderdi bozkatuenak; 36 eserleku guztira.\nEAren eta Aralarren sorrerak eta PSEk EErekin egindako baturak nahiz UCDren desagerpenak saihestu zuen 1980 errealitate hura errepikatzea. 1980tik 1994ra EAJ eta PSE izan ziren indar nagusiak, 1998tik 2001era EAJ eta PP. Eta, azken bi legegintzaldietan, EAJ eta PSE.\nAmaiur, EAE, EAJ, hauteskundeak, inkestak, Legebiltzarra, PP, PSE\n12 pentsamendu “1980 urtetik estreinekoz, legebiltzarreko talde indartsuenak abertzaleak izango dira, Euskobarometroaren arabera”-ri buruz\ndarta 2012-03-02 17:33\nFrancisco “Pako” Llera (Euskobarometroko zuzendaria eta UPVko irakaslea) ez da informazio iturri fidagarria. Akaso txaskarrilloak egiteko balio dezake, baina inkesta horren eta nik oraintxe asmatu ahal ditudan datuen sinesgarritasun zientifikoa bera da: hutsaren hurrengoa.\nAurreiritzia, alderdikeria, manipulazioa, gezurra… horretaz asko daki Pako Llera.\nEuskobarometroa zabor hutsa da, bere zuzendariaren sesgo ideologikoa ukaezina da, eta gainera, hautezkundez hautezkunde porrot egin duen artefakto soziologikoa. Kaka hutsa, bere nagusiak pozik mantentzeko. Enpresa pribatua balitz aspali porrot eginda litzateke.\nBilbotarra 2012-03-02 18:57\nLeku batean baino gehiagotan irakurri ahal izan dugu, Legebiltzarreko informazio hau dela edo aurreko beste batzuetan ere, Llera jauna ez dela inpratziala, edo Euskobarometroaren emaitzak manipulatuta egoten direla.\nNik, kontuari buruzko ikuspegi osoagoa izateko, gomendatuko nizueke Euskobarometroaren emaitzak aurkezteko antolatzen diren prentsaurreko batera gutxienez hurbiltzeko. Nik neuk, behin izan nuen Llera jauna entzuteko aukera, prentsaren aurrean egindako ekitaldi batean. Bertan konturatuko zarete, benetan zenbaterainokoa den Llera jaunaren inpartzialtasuna, eta ez da nolanahikoa, ez alajaina. Azalpenek aurrera egin ahala konturatuko zarete, aurkeztutako datu estatistikoak eta Llera jaunak azaltzen dituen ondorioak ez datozela bat, are gehiago, sarri elkarren kontrakoa dira. Adibidez (politika aipatu gabe emango ditut adibideak), estatistikak badio: “ehuneko 46ren kolore gogokoena berdea da, ehuneko 17rena gorria, ehuneko 25rena urdina eta 12rena horia”, Llera jaunak erraz asko ondoriozta dezake (hala komeni izatera, jakina), jendeak ez duela berdea atsegin edo gorroto duela, erdiak baino gehiagok beste kolore baten alde egin duelako soilik. Eskuarki, manipulazioa abertzaletasunaren aurkakoa izaten da eta nik entzundako prentsaurrekoan ere hala izan zen.\nSalagarria iruditu zait hori guztia, baina gehiago ere badago: Azalpenak goia jotzen du, datu itxuraz objektiboak azaltzeko, Llera jaunak iritzia adierazten duten hitzak sartzen dituenean (“zorionez gehienek X iritzia daukate” eta halakoak entzun nizkion nik, gora inpartzialtasuna!).\nHorra nire iritzi xumea.\nBixente 2012-03-03 01:04\nEz al da ordua PSE ez jartzeko ezkertiar gisa? (PSE, PSN, PSOE…). Edo PSEren mailan kokatzen du bere burua orain Amaiurrek ezker-eskuin ardatzean?\nAmonamantangorri 2012-03-03 01:27\nBixenterekin ados. PSOE ez da sozialdemokrata, haiek bere burua ezkerrekotzat edukiagatik ere. PSOEz hitz egitean “sozial-liberal” terminoa erabiltzen da azken aldian. PSOE eta PPren arteko diferentzia nabarmenenak batez ere moral eta ohitura gaietan daude.\nHala ere, identitate espainoleko ezkerra, inon egotekotan, PSEko militanteen eta zaleen artean dago…\nassar 2012-03-03 09:20\nEAEko aurreko hauteskundeetarako Paco Lleraren inkestak aurreikusi zuen emaitza:\nAmonamantangorri 2012-03-04 14:50\nAurreko emaitzek ez dute Lleraren lana hain gaizki uzten ba.\nAurreko bi hauteskundeetan, ordea, antz gutxi eduki dute inkesten iragarpenek eta egiazko emaitzek. Ezin jakinda azken momentura arte ezkerreko subiranisten koalizioa aurkeztu ahalko zen, zeina alditik aldira izena aldatzen baitzebilen, egun batean hiru alderdi zirela eta hurrengoan lau,… Horrela, normala, emaitzak ongi ez asmatzea.\nKontutxo bat: EiTBn inkestaren berri eman dutenean, Bildu/Amaiurren aukerari “Ezker Abertzalea” deitu diote, eta inkestan EA eta Aralar aukera posibletzat eskaintzen dira. Ez dut gogorik Euskobarometroaren pdf-a irakurtzen hasteko: oraingoan ere, galderak nola ostia egin ote dituzte?\nRokklagid 2012-03-04 20:05\nBadirudi inkestan Ezker Abertzalea, EA eta Aralar bakoitza bere aldetik aurkeztu dituzte, eta gero horien guztien estimazioa batu “Amaiur”-en emaitza aurkezteko.\nNiri arraroa egiten zaidana da “Boto zuzena” eta “Estimazioa”-ren arteko erlazioa. Badirudi PP bozkatzeko intenzio zuzena %4,9 dutela, baina gero partiduaren estimazioa %15,4 da. IU zuzenean %3-k bozkatuko lukete, eta bere estimazioa %3,1 da. Dudan dauden guztiek eskumako partiduak bozkatzen al dituzte?\nBestalde, informe hauek erdara hutsean eta “Vizcaya” bezelako terminoekin agertzea…\ndarta 2012-03-04 21:18\nErdara hutsez egotea, eta “Vizcaya” bezalakoak jartzea guztiz koherentea da, pertsonaiaren pentsaera kolonialista kontuan hartuta.\nAmonamantangorri: Llera jaunaren aurreikuspenek asko hobetzen dute ezker abertzalea tartean ez dagoenean, bere obsesioa desagertzen baita (berari entzuna diot ezker abertzalekoen kontra aurreritzi asko dituela, klasean! esan zuen. Ea nor den klasera ezker abertzaleko txapitarekin joaten dena. ilegalizazio garaietan Ezker abertzalearen eserleku zenbakia asmatzeko zailtasunez… ez dakit zaila ala erraza den, baina zuzenean galdetzen ez baduzu, askoz zailagoa da asmatzea.\nEuskobarometroa oso inkesta txarra da, bere zuzendariagatik, bere metodologiagatik eta (azken honetaz ez nago ziur, duela urte batzuk horrelakoa zen, orain ez dakit) kontrolengatik. Merkeago litzateke inkestarik ez egitea, Llerak bere obsesio partikularretaz hitz egiteko prentsaurreko bat deitzea hiru hilabetero eta aurrezten den dirua beste zerbaiterako dedikatu, UPVn egongo dira ba kontu inportanteagoak…\nAmonamantangorri 2012-03-05 17:37\nDarta: ironikoa izan nahi nuen, baina igual ez zait ongi atera.\nJosemari Navascués 2012-03-06 11:39\nGaldera bat (ez dakidalako da, ez da kritika): Llera Euskobarometroaren buru al zen PSOE lehendakaritzan jarri aurretik?\nIritzia: parlamentuan botoen %25 izango duen taldea sartuko bada, beste taldeek, lehengo eserleku kopuru bera izateko ehunekoa handiagotu beharko dute %25 berri hori berdindu arte, ezta? Esan nahi dut PP/PNV/PSOE/IU/UPD: 100.000 boto = %X, baina botoen %25 kenduz gero, 100.000 ez da %X izango, X-%25 baizik. Beraz, ez dakit PPk nondik aterako dituen eserleku horiek.\ndarta 2012-03-06 12:37\nNik dakidala, hasieratik da Llera Euskobarometroaren zuzendaria, UPVko soziologia falkultateko ekimena da, ez Eusko Jaurlaritzarena.\nKotilleo hau jada kontatu dut baina ikasle garaian nire ikaskide batzuek dirutxo bat irabazten zuten Euskobarometroko inkestak egiten. Baina arazotxo bat zegoen, kuotak (adina, sexua) eta ruta sistema erabiltzen zen inkesta egiteko (taula batzuk daude ausazko zenbakiekin, zenbaki horien arabera zein atari, pisu eta atean egin behar duzun esaten dizu); arazoa zen inkesta oso luzea zela, eta galdera asko ez zirela erraz erantzutekoak, ondorioz jende askok inkesta erdian ezetza ematen zuen, eta zuk lana erdi-eginda, inkesta hori ezin zenuen kobratu eta beste bat bilatu behar zenuen. ondorioz zer egiten zuten inkestatzaile batzuek? “Kontrol galderak” (kontrol galderak dira inkestatzaileek tranparik ez egiteko erabiltzen direnak) betetzen zituzten inkestatu errealekin, eta gero, “koherentzia” mantenduz, inkestaren beste galderak betetzen zituzten (genituen, nik noizbait lagunen bati lagundu diot) kafetegian. Nik dakidala inoiz ez zuten inor harrapatu (Kontrol falta ala oso azkarrak ginen? -lehenengoaren alde egingo nuke, nahiko pardilloak baikinen-)\nBada beste kontu interesgarria: Euskobarometroko txostenetan zera esaten dute beti “inkesta honek ezetz asko jaso ditu -hau da jende askok ez du erantzun nahi- eta ondorioz sesgo bat dauka (%4 orain, lehen %5) -buruz ari naiz, okerren bat egon daiteke- alderdi nazionalisten alde (nazionalista abertzaleak, ez espainolak) baina emaitzak emateko orduan ez dugu kontutan hartu sesgo hura” Hau da, egileek uste dute beraien emaitzak %4-5eko desbideraketa dagoela, alderdi abertzaleen alde, baina eskainoen eta ehunekoen proiekzioa egiterakoan ez dute zuzentzen, nik behintzat ulertzen ez dudan arrazoiren batengatik. Desbideraketa hori dagoela uste baduzu, zergatik ez duzu azalaratzen eta emaitzak diren bezala -zuk uste duzun bezala- azaldu? Boto emate asmo zuzenarekin egiten denez, “sukaldea” ezinbesteko elementua da, zilegia baino ezinbestekoa.\nLlera eta Mata nire irakasleak izan ziren, eta haiengandik gauza asko ikasi ditut: inkesta txar bat ikusita, inkesta on batekin baino gehiago ikasten da, mila esker, irakasle jaunak.\nAmonamantangorri 2012-03-06 15:17\nAla Darta! Orduan Euskobarometroaren ikerketa soziologikoek ez al dute deustarako balio? Ez al dira euskal jendartearen isla zientifikoki zedarrituak? Hori duk hori wikileaksa! Ez da komeni egia beldurgarri hori jendeak jakitea. Gure mundua bertan behera eroriko litzateke.\nEuskobarometroaren kalkuluen arabera, euskal herritarretatik %4-5 inguru armairutik atera nahi ez duten konstituzionalista espainolak dira?


Origen de los números - hiru Presentacion - Urrutiko Lanbide Heziketako Institutua\nZenbakien jatorriaOrigen de los números\nZenbaki arruntak eta osoko zenbakiak\nLehen mailako ekuazioak\nLehen mailako ekuazio sistemak\nBigarren mailako ekuazioak\nBigarren mailako ekuazio sistemak eta hainbat ezezaguneko inekuazioak\nZenbaki erreal eta konplexuak\nProgresio aritmetikoak eta geometrikoak\nEzezagun bi baino gehiago dituzten ekuazio linealen ebazpena\nAntzinatik, gizakiak, kontatzeko beharra sentitu izan du; adibidez, bere ehizatutako piezak, bere tresnak ala bere tribuko kideen kopurua. Zentzu horretan, hainbat aztarna antropologiako bereizgarri interpreta daitezke, esaterako, harrizko paretetan edo prehistoriako tresnetan tartekatuta agertzen diren hozka ordenatuak.\nLehenengo zibilizazioen zenbatzeko sistemak\nNeolitotik, neurketa eta zenbatze sistemak pixkanaka konplikatuz eta aberastuz joan ziren. Antzinako zibilizazio handiak, zenbatzeko sistema sistematikoen sorreran amaitu zuten aritmetika eta geometriaren garapen garrantzitsuarengatik berezi ziren. Horrela, adibidez:\nEzagutzen diren lehenengo egiptiar zenbakizko zeinuak, duela 7.000 urtekoak dira. Bere metodoa, elementuak hamarnaka taldekatzean eta hamarreko talde bakoitzari sinbolo ezberdina ematean oinarritzen zen.\nBabiloniarrek, K.a. 1700 urte inguruan, 60ko oinarria zuen zenbatzeko sistema erabiltzen zuten; oso konplexua zen, zenbaki-kopuru handia baitzeukan\nZibilizazio grekolatindarrak alfabetoko letrak zenbakizko zeinu bezala erabili zituen. Bere zenbatzeko sistemak hamarnaka kontatzen zuen.\nAmerikan, kultura maiak K.o. IV. mendetik 20ko oinarria zeukan zenbatzeko sistema erabiltzen zuen, non historian lehendabiziko aldiz, zero zenbakiaren kontzeptua erabili zen.\nIndian, gaur egungoaren jatorria zen zenbakien adierazpide-sistema garatu zen, zein Mendebaldera arabiarren bitartez transmititu baitzen.\nErromatar inperioak, Europa osoan, Afrikako iparraldean eta mendebaldeko Asian, bere zenbatzeko sistema zabaldu zuen, zein oraindik ere hainbat testuinguru berezietan erabiltzen baita. Sistema hau, hamarreko oinarrikoa dena, letrak erabiltzen ditu oinarrizko hainbat unitateen sinbolo bezala (l 1entzako; V 5erako; X 10erako; L 50erako; C 100erako; D 500erako eta M 1000rako).\nSistema erromatarra oso praktikoa gertatzen zen gehitzeak eta kenketak egiteko, nahiz eta hala ez gertatu biderkatze eta zatiketekin. Horregatik, nahiz eta hainbat kopuru adierazteko gordetzen den (adibidez urteak), Errenazimendutik sistema indo-arabiarrarengatik ordezkatua izan zen.\nGaur egun erabiltzen den zenbakizko kontzeptua, K.o.VI. mende inguruan existitzen ziren zenbatzeko sistema hinduetatik dator. Sistema hauek, Europan erabilitakoekin konparatuz, bi oinarrizko abantaila eskaintzen zituzten.\n0 zenbakiaren kontzeptua, nahiz eta ziur aski kultura Mesopotamiakoetatik hartu zen, lehengo aldiz sistema hamartarrean integratu zen, sistemaren beste bederatzi zifrekin batera (zeroaren nozioa, Amerikan ere garatua izan zen, kultura maiarengatik).\nZifra bakoitzari kokapen balorea ematea, zifra berdinak, zenbakizko kantitatearen espresioan bere kokapen globalaren arabera, balore ezberdina zeukalarik.\nSistema hau, arabiarrek hartu zuten IX. mendean, eta, Muhammad ibn Musa al Khwarizmi-ren (g.g.b. 780-850) idatziengatik herrikoia bihurtu zen, posizio-sistema hamartarrean inspiraturiko lehenengo aritmetikako gidaliburuaren autorea dena.\nXIII. mendean, arabiar matematikarien obretako latinerazko itzulpenek, Erdi Aroko jakintsu eskolastikoek zenbakizko posizio-sistema ezagutzea posible egin zuten. Hala ere, Leonardo de Pisa italiarra izan zen, bere Liber abaci (1202) obran, zifra hinduen erakusketa eskaini zuena, non zenbatzeko sistema modernoaren jatorria kokatzen baita.\nZenbatzeko sistema indo-arabiarreko zenbakien grafiak, XII. mendean Europan hartu zenetik bere egungo espresiora arte hainbat aldaketa jasan zituen.\nZenbakien hizkuntza unibertsala\nSistema erromatarrarekin konparatuz, indo-arabiarrak maila praktiko eta kontzeptuzkoan abantaila ziurrak ekartzen ditu.\nIdazkera errazetik abiatuta sortzen da, hamar zifren erabileran oinarrituta, zeinen artean zero dago eta aberatsa da kontzeptuz, zenbakien posizio balorearen ideiarengatik.\nBiderkatze eta zatiketa eragiketa aritmetikoa era nabarmenean sinplifikatzen ditu, gehitze eta kentzekoak konplikatu gabe.\nMatematika modernoaren garapenetarako egokia gertatzen da.\nHori guztiagatik, sistema indo-arabiarra munduko kultura orotan pixkanaka inposatu da, eta gaur egun gizaki guztiek ulertzen duten idatzizko hizkuntza dela esan behar da. Alfabeto ezberdina daukaten hizkuntzetan ere, grafia berdina erabiltzen da (latindarra, zirilikoa, ekialdeko alfabetoak, etab.).\nSistemas de ecuaciones de segundo grado e inecuaciones con varias incógnitas


Josu Uribetxebarria euskal preso politikoa hil da | LAB SINDIKATUA\nEkintza Politikoa Josu Uribetxebarria euskal preso politikoa hil da\nJosu Uribetxebarria euskal preso politikoa hil da\nLAB sindikatuak dei egiten du espainiar gobernuaren espetxe politika ankerra salatu eta euskal presoen etxeratzearen alde deitutako mobilizazioetan parte hartzera.\nJosu Uribetxebarria euskal preso politikoaren heriotzaren aurrean LAB sindikatuak ezer baino lehen besarkada beroa helarazi nahi die Josuren senide eta lagunei.\nEuskal presoen eskubideen defentsaren kontrako operazio politiko-poliziala salatuz hasi genuen astea, eta gaur, Uribetxebarriaren heriotzarekin, espainiar zein frantziar Gobernuen espetxe politika ankerra salatuz amaitu behar dugu, euskal presoen giza eskubideak eta bizi baldintzak zuzenki erasotzen jarraitzen baitu.\nEuskal presoek pairatzen duten egoera larria are zitalagoa bihurtzen da preso gaixoen kasuan. Gaur bereziki gogoan ditugu guztiak. Dispertsioaren ondorioez gain gaixotasuna behar bezala artatzeko baldintzarik eza pairatzen dute, muturrekoa da haien egoera, eta atzera bueltarik gabeak, egoeraren ondorioak.\nLABen irudiko egunotako gertakari guztien atzean arrazoi nagusi bat dago: gatazkaren konponbidea zapuzteko espainiar Gobernuaren seta. Bere zigor eta mendeku grinak ez du mugarik. Normalkuntza politikoko aukera orori atea ixteko eginahalean erabaki politikoak daude, espetxe politika kriminala mantentzearena kasu. Euskal presoak konponbide prozesuaren kontra erabili nahi dituzte. Ez dago herri normalizaturik 500 preso politiko espetxean mantentzen diren bitartean.\nEz dago itxaroterik. Espainiar zein frantziar Gobernuen espetxe politika ankerraren amaiera behartzeko elkartasunetik konpromisoetara pasatu behar dugu. Lehenbailehen preso gaixoak aske eta presoak guztiak etxera bueltan behar ditugu.\nLAB sindikatutik dei egiten dugu Uribetxeberria heriotzera eraman duen egoera salatu eta dispertsioarekin amaituz, euskal presoen eskubideen alde antolatuak diren mobilizazioetan parte hartzera.\nEskubide guztien jabe, euskal presoak etxean nahi ditugu eta horren alde lanean jarraituko dugu.


Euskal musika 'on fire' | Iritzia | Berria\nPako Aristi -\n2021eko apirilak 4 08:30\nEuskal Herriko edozein bazterretako taberna edo kafetegiren batean euskal musika entzuteak erlaxatu egiten nau, edozein generotakoa delarik ere. Eta are gehiago: etxean sentiarazten nau; nire herrian nagoela, eta gure sortzaileen lana entzuteko eskubidea onartzen eta errespetatzen zaidala. Suposatzen dut Frantzian, Italian, Polonian eta beste edozeinetan ere gehienbat bertako musika entzungo dela ostalaritza areto gehienetan, normal-normal. Gurean, aldiz, gero eta salbuespenagoa da euskal musika entzutea inon. Eta pena izugarria ematen dit.\nHerri txikietan, oraindik ere, hainbeste, baina hirietara joatea aski, edo turismoa nagusi den lekuetara, gure musika desagertzen ikusteko. Harritzen nauena, bestalde: turistak ez al dira, bada, herrialde bateko nortasun ezaugarri berezien bila joaten? Eta guk zer eskaintzen diegu? Marbellako edo Madrileko musika bera. Taberna baten kalitatea niretzat neurtzen da eskaintzen dizuten jeneroan, zerbitzuan, musikan eta zerbitzarien euskara ahalmenean. Azken hau euskararen normalizaziorako guda galdutzat emanda ere, Getarian, Zarautzen eta abarretan Julio Iglesias entzutea, Perales, pop espainola edo regetoia, guztiz tristatzen eta nahigabetzen nauen egoera da. Rosalia entzutez kokoteraino egin naiz azken hiru urteotan, lehen Fito, Jarabe de Palo edo Estoparekin bezala.\nZerbaitegatik gogoratzen baditut bisitatu ditudan hiriak, bertako musika entzun dudalako da: Dublin, Paris, Buenos Aires, zer esanik ez Sevilla edo Cadiz. Kontua da haiek normaltasunez bizi dutela eurenarekiko maitasuna, atxikimendua, guk ez bezala. Kontua da normaltzat hartzen dela espainol batek musika espainola entzutea eta maitatzea, edo frantses batek musika frantsesa, baina euskaldun batek gauza berbera egiten badu susmagarri gertatzen da. Eta okerrena: sarritan zeure lagun batek esango dizu uzteko euskal musikaren matraka hori. Guri iruditzen zaigu gurea erakutsiz gero zokokeriatan gabiltzala, munduko musikaren edertasuna murrizten ari garela. Guregan errotuta dauden ideia post-kolonial ugarietako bat da, ostalaritzak nabarmen hedatzen duena gure inkontzientean.\nKulturaren lege nazional bat ez dagoenean norbanakoaren bizkar geratzen da kultura baten ardura. Tabernariek bi joera dituzte: inertziaz modan dagoena jarri, edo guztizko axolagabekeria. Apur batzuk soilik dute kontzientzia euren ostalaritza-guneak kultura musikalaren zabaltoki izan litezkeela. Tabernak leku pribatuak dira, baina osasun arauak betearazten dizkieten bezala, ikuspuntu nazional batetik musika kuota batzuk jartzea ez litzateke erokeria izango, gehiago orain diru publikoa jasotzen ari diren honetan. Eta hutsa euskal musika txarra balitz! Baina hain da ona, bizia, estilo aldetik ugaria, ahotsen tinbre eta harmonizazio aldetik aberatsa!\nHalere, ez diot norbanakoari errurik bota nahi. Azken batean, pertsonak inguruan arnasten duen giroaren lerroak jarraitzen ditu, zirkunstantzien menpe bizi da. Zirkunstantzia horietan eragin behar da, egoera kulturalaren baldintzak aldatu behar dira, palanka politikoak erabiliz. Gure miopian, maizegi ahazten ditugu baldintza sozialak, politikoak direnak, eta goraipatzen dugu kontzientziaren ahalmena, lege propioen faltan menderatuari geratzen zaion azken euskarria, dena galdutzat ez emateko.\nArazoaren markoa zabaltzen baldin badugu, euskaraz den orok akulturizazio prozesu bat nozitzen duela ikus daiteke, mendeetan garatua, eta egunez egun are bortitzagoa iruditzen zaidana. Kanpo eraginak uzkurtu gaitu, jibarizatu, eta azken berrogei urteetan sortu diren erakunde autonomikoek ez diote prozesuari galgarik jarri. Askotan alderantziz, lagundu egin dute gure kultura desagertzen, begi bistatik ezabatzen.\nETBn euskal kantariak ez dira agertzen; zenbat gauza egin zitezkeen daukagun kantari eta talde sorta ederrarekin! Egunkarietan ere kostatzen da, guztiak irakurririk ere, euskal kulturaren protagonistak aurkitzea. Informazioa ematen da, sormen prozesuan askorik sakondu gabe. Erreferente espainolez beterik daude nagusiki; Iparraldean frantsesak izanen direla imajina dezaket. Eta horien azpi-atal gisan, espainolez kantatzen edo idazten duten euskal hiritarrak ageri dira, normaltasun osoz, askotan sortzaile kaskarragoak izanik; darabilten hizkuntzaren hegemoniak bihurtzen ditu ikusgarri.\nHonen atzean elkarbizitzaren ideia dago, oso ederra bere horretan, testuingururik gabe; baina bi estaturen erdian dagoen nazio menostuarentzat suizidio ziurra da, hizkuntza hegemonikoa inposatzen duten nazioek ez dutelako praktikan jartzen, haien identitate homogeneoaren aurka doalako. Ulertzen dute euren buruaren aurkakoa dela, guk ez bezala. Espainiaren eta Frantziaren kultur erasoari eusten zion azken langa ireki dugunean, uholde bat bezala sartu dira euren bitarteko mediatiko guztiekin hemengo hedabide eta herrietako kultur programazioan. Guk, aldiz, jokatzen dugu gure kultura normalizatua balego bezala, beste kultura hegemonikoekin parez pare, eta hori faltsua da. Euskaldun gehienak euren kultura ezagutu gabe joaten dira atzerriko kulturen bila.\nGure kulturaren endekapena dakarren beste ideia nagusia mestizaiarena da. Flamenkoarena azken urteetan eredurik nabarmenena. Pentsarazi digute mestizaia berdinen arteko nahasketa aberasgarria dela, baina ez, ez gara berdinak. Guk ez dugu ahalmen politiko berbera, ez dugu promozio ahalmen berdina. Flamenkoak estatu bat dauka atzean, eta guk ez. Mestizaia da kultur menderakuntza berri baten izena. Mestizaiak aldebikotasuna du baldintza nagusi. Guk flamenkoa ekarri dugu; eurak eraman al dute euskal musika Andaluziara? Euskal kultura ageri al da Espainian? Ageri al dira gure kantariak Espainiako zientoka egunkari eta telebistetan?\nFlamenkoa gure kulturan txertatzeko egon den kanpainak biziki harritu nau. Zerbait ideologikoa behar du egon horren atzean. Iruñean ospatzen diren Flamenco on fire jardunaldiek sekulako propaganda daukate: «Nazioartean sonarik handiena lortu duen jaialdia», «Espainian ospatzen den flamenkoaren hitzordu nagusietakoa»... Non dago euskal musikaren hitzordu nagusia?\nEuskal musikak ez dauka babes izpirik Autonomia Estatutuaren baitan. Euskal musikak konstituzio bat behar du, propioa, ahalguztiduna, eta euskal literaturak ere konstituzio bat behar du, eta euskal futbolak, eta bertsolaritzak, eta industriak, eta arrantzak...\nGaur Aberri Eguna; ea laster gure konstituzioaren eguna bilakatzen dugun.\nIñaki Lizundia - Sortuko kidea


Animo, Marta! – Nafarroako Institutu Zuzendarien Elkartea\nNafarroako Institutuko Zuzendarien Elkartetik urtarrilaren 31n, astelehenean, Burlatako Ibaialde BHItik gertu izandako gertakariak gaitzetsi nahi ditugu.\nEgun horretan, ikastetxe horretako zuzendaria Marta Ripollek mutil batek neska bati egindako erasoa eragotzi nahi izan zuen. Esku hartzean, pertsona horrek berari ere eraso egin zion.\nMarta gure elkarteko Zuzendaritza Batzordeko kidea da, eta bertako kide guztien izenean, gure esker ona adierazten diogu gertatutakoen aurrean esku hartzea erabakitzean erakutsitako profesionaltasunagatik eta ausardiagatik.\nGure ustez, horrelako jarrerak lagungarriak dira gizarte hobea, herritar arduratsuena, lortzeko. Lehenbailehen sendatzea opa eta gure elkartearen babes osoa eskaintzen diogu.\nAzkenik, espero dugu horrelako egoera gaitzesgarriak ez errepikatzea gure gizartean, eta horrelako indarkeria-adierazpenak behin betiko iraganaren parte bihurtzea.


Ohar hau DBH2ko gazteei zuzenduta dago.\nEkainaren 18-19-20 Irrisarrira asteburu pasa joateko asmoa dugu. Asteburua antolatzen gabiltza eta horretarako gazte kopurua zenbatekoa izango den jakin behar dugu. Hortaz, datorren astearterako, ekainak 1, eskertuko genuke zuen baieztapena whatsapp edo korreo bitartez helaraztea.\nKorreo elektronikoa: kuadrillategioiartzun@gmail.com\nMugikorraren zenbakia: 686966942\nHau da aurreikusten dugun plangintza:\nEkainak 18, ostirala:\n17:00etan Haurtzaro Ikastolako parkinean elkartuko gara.\nIrrisarrin arratsaldea pasa eta bertan afalduko genuke.\nIrrisarriko aterpetxean egingo genituzke otordu guztiak eta hortaz gain, egun osoan zehar, ekintza ezberdinak gauzatuko genituzke. Besteak beste, tirolinak, arbolismoa… (Ekintza hauek zehazteke daude)\nIrrisarrin gosaldu ondoren, Baztan Abentura parkera joango ginake Aquapark naturaleko ekintza egitera. Bertan bazkalduko genuke eta itzulera 17:00etarako aurreikusten da Haurtzaro Ikastolako parkinean.\nEgungo egoera dela eta, asteburu guztian zehar, aterpetxeak Covid egoeragatik hartutako neurriak errespetatuko genituzke.


Intxurreko pilotarien partidak ikusgai gaur Elorri pilotalekuan . diariovasco.com\nIntxurreko pilotarien partidak ikusgai gaur Elorri pilotalekuan\nGuztira 59 pilotari ariko dira aurten Intxurren, 38 mutil eta 21 neska. / GOIKOETXEA\narratsaldeko 18:45ean hasita kadeteak, jubenilak eta nagusiak ariko dira eskuz binaka\nGipuzkoako Ezker Horma txapelketako bigarren jardunaldiko partidak jokatuko dituzte Intxurreko pilotariek asteburuan. Gaur bertan, 18:45ean eskuz binakako lau partida jokatuko dira Alegiako Elorri pilotalekuan. Lehenengoa kadeteen hirugarren mailakoa izango da, Intxurrek Euskal Giroaren aurka jokatuko duena. Bigarrenean, Intxurre eta Gazteleku ariko dira nor baino nor jubenilen lehen mailan. Eta azken bi neurketak nagusien hirugarren mailakoak izango dira: Orio eta Pagazpe izango dira Intxurrekoen aurkariak.\nEskuz binaka zortzi bikote eta gomazko paletan bikote bat ditu lehian Intxurrek Ezker Horma txapelketan eta pasa den asteburuan jokatutako lehen jardunaldian bost garaipen eta lau porroteko uzta bildu zuten. Hirugarren mailako kadeteak eta nagusien lehen eta hirugarren mailetako lau bikoteak izan ziren Intxurrerentzat garaipenak lortu zituztenak. Lehen mailako kadeteek, jubenilek eta gomazko paletan ari den nagusien lehen mailako neskek, aldiz, ezin izan zuten ligaxketako lehen puntua lortu.\nAlegiako Argazkizaleen Taldeak antolatuta, Alegiako I. Argazki Rallya ospatuko da datorren igandean, irailaren 25arekin, Azoka Berezia iragarrita dagoen egun berean. Parte hartu nahi duten argazkilari zein argazkizaleek igandean bertan 08:45etik 09:30era bitartean Intxurre elkartera gerturatu beharko dute izena ematera, bakoitza bere kamera eta txartel grafikoarekin, eta izena ematerakoan kontrolerako argazki bat egin beharko dute.\nBi kategoriatan ariko dira parte-hartzaileak: helduen kategorian 16 urtetik gorakoak eta gazteen mailan, 15 urte artekoak. Kategoria bakoitzean hiru sari banatuko dira: bildumarik onena, argazkirik onena eta alegiar batek egindako argazkirik onena. Antolakuntzak argi utzi nahi du parte-hartzaile bakoitzak ezingo duela sari bat baino gehiago jaso.\nLehiaketako gaiei dagokienez, izen-ematearen unean bertan emango dituzte ezagutzera. «2016ko irailaren 25ean 08:45etik 14:00etara bitartean Alegiako udalerrian egindako argazkiak bakarrik onartuko dira», adierazi dute argazkizaleen taldeko kideek. Behin lanak amaituta, parte-hartzaileek 13:00etatik 14:00etara deskargatu ahal izango dituzte memoria txartelak Intxurre elkartean. «Parte-hartzaile bakoitzak kontrolerako argazkitik aurrera gehienez sei argazki jaitsi ahal izango ditu, gai bakoitzeko bat, eta horiek aurkeztuko ditu lehiaketara».\nAlegiako Argazkizaleen Taldeko kideek osatuko dute epaimahaia, eta euren erabakiak apelaezinak izango dira. Behin saridunen izenak ezagututa, lehiaketara aurkeztu diren argazkiekin erakusketa bat prestatuko dutela iragarri dute antolatzaileek.


Bideo-jokalari zorrotzenentzako osagarriak | Consumer\nBideo-jokalari zorrotzenentzako osagarriak\nSektoreak gero eta produktu profesionalagoak eskaintzen ditu, bideo-kontsolatik haratago jolas-esperientzia biribiltzeko.\nHardware-beharrak eta gama altuko osagarriak dituzten erabiltzaileak dira 'gamer-ak', azken ordenagailu-jokoek eskaintzen duten esperientzia interaktiboaz ahalik eta hobekien gozatzeko. Behar horiek asetzeko industria oso bat dago.\ngoi-mailako PCa mihiztatzeko enpresa erosi zuen 2006an,\nAlienwarea, marka independente gisa mantentzeko, zerbitzu-potentzia handia behar duten erabiltzaileentzat eta profesionalentzat diseinatutako osagarriak fabrikatuz. Gaur egun, bi konpainiek beren katalogoan erabiltzaile zorrotzenen probarako ordenagailu batzuk dituzte.\nMicrosoft bezalako beste enpresa batzuek bezala, Dell-ek ere\nbideojokalariei soilik eskainitako webgunea, produktuekin\nnorberarena eta gida bat\nXPS 710 H2C: makina perfektua\nQX6800 quad core, 3.73GHz-era iristeko aldatua\ngaitasuna, informatikan ezohikoa\ntxartel bat du\ngrafikoa Nvidia NForce 680i SLI, biak mugitzeko gai dena\nsoinuaren atalean, Creative X-Fi txartela duzu\nXtremeMusic. 8 gigabyteko RAM memoria handitu daiteke,\n2.75 Terabyte arteko disko gogorra, disko-unitate bat duena\neredu oinarrizkoena, 24 minutuko monitore bat duena\nhazbeteak, 4.800 €-tik aurrera dago salgai\n6.000 dolar baino gehiago eskatzen badira.\nAlienwareko monitore makurra\n2008ko CES azokan, Las de Las en kontsumo-elektronikaren azokan\nhiru DLP pantailek osatzen dute Alienware-monitorea\n(Digital Light Processing) LED bidezko argiztapenarekin,\nbereziki bideojokalarientzat diseinatuak.\n2880 x 900 pixeleko bereizmena eta denbora\n0,02 milisegundo baino gutxiagoko erantzuna elkarrekintzan\nmonitore hori bigarren segundotik aurrera salgai jartzea aurreikusten da\n2008ko seihilekoa. Zure prezioa ez dago erabilgarri, dagoeneko\nazoketan erakusteko prototipoa dela.\nbaina sektoreko adituen arabera,\n5.000 dolar inguru.\n‘Microsoft SidWinder’: bideojokoen esperientzia hobetzen du\nsagua, Microsoftek bereziki honetarako diseinatua:\nbideo-jokalari amateurrak eta profesionalak:\nbeste soluzio batzuen gainetik nabarmentzen diren ezaugarriak\nmerkatutik. Saguaren pisua ergonomiara egokitzeko\neta jokalari bakoitzak egiten duen erabilera, pisu-sistema bat du\nSidek pantaila txiki bat du\nDoikuntza pertsonalizatuak adibidez, doikuntzak ikusteko balio duen LCD\nsentikortasunekoak edo sarbideko botoien konfigurazioa\nbizkor jokoetan. Gomendatutako salmenta-prezioa 75 da\nZ-5450 Digital 5.1: soinu inguratzailea potentzia handienarekin\n4 bozgorailu satelite bidez (horietako bi haririk gabeak),\nbaxu-kaxa bat (“subwoofer”) eta erdiko kanaleko bozgorailu bat, hau\nbozgorailu-sistemak 315 watt-eko irteera-potentzia du,\nhardware bidezko deskodetzea eta ziurtagiriak dituena\nproduktua, esperientzia hobetzen duen soinu errealistagoa da\nbozgorailuek urrutiko aginte bat ere badute,\nzazpi audio-iturri desberdin kontrolatzeko aukera ematen du. Horrek egiten du\nDigital 5.1 etxeko entretenimendu-zentro bat\nordenagailuak, kontsolak, DVD eta MP3 erreproduzitzaileak konektatu ahal izatea.\nWireless PC Gaming Chair 2.1: jokalarientzako aulki perfektua\nordu asko pasatzen dituzte\nordenagailua, aulki hau\nerabiltzaile bakoitzari egokitu dakioke, gas-pistoi batzuen bidez. (e)n\natal teknologikoa, bi bozgorailu ditu\ngoiburua, 4 hazbeteko subwoofer batekin batera.\nezkerreko beso-euskarriak hautagailu bat duen sagua du\naudio-kanalen eta LCD pantaila urdinaren bidez,\n4 edo 4 ematen dituen bateria kargagarria du\n5 ordu. Honekin konektatzeko:\nordenagailua, haririk gabeko transmisorea\n2,4 GHz-ko 8 soinu-kanal gehienez. Salmenta-prezioa\ngomendatua: 290 dolar.\nbideo-jokalariak bozgorailuak esperientzia sektore soinu


Hasiera Kultur proiektua Bloga Mediación Gelditu, lasaitu eta bizi\n[Bideoa, postaren amaieran]\nEskola bideak oinez, txirrindaz ala patinetez egiteko ohitura sustatzeko, ikasturte honetan Arizmendi Ikastola Gelditu, Lasaitu eta Bizi! proiektuan murgildu da. Prozesuan zehar Tabakalerako hezitzaile Mertxe Petxarroman izan dute bidelagun, lantalde bileretan parte hartu eta proiektuari forma ematen laguntzeko.\nMaite Beitia izan da proiektu hau deialdira aurkeztu eta honen ardura nagusia hartu duen laguna. Plastikako irakaslea izanda, praktika artistikoak ekimen honetan uztartu nahi izan ditu, hauek baliabide gisa erabiliz. Erronka nagusiena, bere hitzetan, ondorengoa izan da: “Ikasleak ingurune naturalarekiko harremanaz, ohitura osasuntsuez eta segurtasunaz kontzienteak izatea da helburua. Oinezkoen bide hauei bizitza eman eta desiragarriak bihurtu nahi ditugu”.\nDerrigorrezko Bigarren Hezkuntzako 4. mailako bi gelatako ikasleekin lan egin dugu eta horretarako, esperimentazioan oinarritutako lehen saio batzuk egin dira. “Hasieran pixka bat galduta ginen, arraroa zela iruditzen zitzaigun, gainera ez zen notarik eskatzen, beste lan egiteko modu bat zen”, hausnartzen du parte hartu duen ikasleetako batek proiektuaren lehen faseari buruz. Saio horien ostean, land-artearekin lan egiten duen GaraiOn kolektiboarekin aritzea erabaki zen.\nRosa Lasagabaster, ikastolako ama eta lantaldeko partaidearen bitartez, proiektuan ezustekoa izan zen iniziatiba bat agertu zen. Ikastolako gurasoei inkesta bat pasa zien eta haiek proiektuan parte hartzeko zuten interes handia agerian gelditu zen. Horri erantzun bat emateko, Mario Paniego artista kontzeptualarekin lantegi bat egin genuen. Taldean egindako hausnarketak, fanzine batean islatu genituen.\nLeire Aranburu ikerlaria, prozesuko bizipenak biltzen egon da ikasturte osoan zehar. Ikerketa horretan, esperimentatzeko aukerak izan ditu eta horiek baliatuz, deigarri gertatzen zitzaizkionak grabatzen zituen. Helburua, hurrengo urteari begira lagungarri izango den dokumentu bat diseinatzea izan da.\nGelditu, Lasaitu eta Bizi! proiektuaren hasiera besterik izan da hau, hurrengo urteetan jarraipena izango duena. Ekainaren 21ean ospatu den festa aurtengo sentsibilizazio lanaren adierazlea izan da eta hurrengo ikasturtean DBH 4. mailan egongo direnen lekukoa emateko aukera.\nAnimo lagunak! Txirrindak hartuta edo tippi-tappa, bagoaz eta bidea egiten!\neskola aldiriak arizmendi ikastola


"Ohar biografikoa: Ene izena pere da eta bi abizen gehiago.\nHerenegun sortu nintzen eta gaur etzi da. Ea zelan iraganen dudan\ndatorren asteburua, orain ez dut beste ezer gogoan.\nKondenatuari esan zioten bere azken desira eskatzeko eskubidea zuela, baina kondenatuak deus ere ez zuela eskatuko erantzun zuen, horretan ez zirela ezelan ere ados etorriko eta.\nZerura joatearen eta etxean geratzearen artean, nahiago ukan zuen bigarren aukera, nahiz eta hain handia izan beste aukeraren aldeko propaganda, nahiz eta bere etxean itogin eta beste ezbehar ugari egon.\nInork ere ez zion esan nahi trena zer ordutan iragaiten zen. Maletaz hain kargaturik ikusten zuten, non pena ematen baitzien han trenbiderik ez estaziorik sekula ere ez zela izan berari adierazteak.\nNorbaitek egin nau, eta saldu naute. Oraindik ez dakit nork kobratu dituen eskubideak, ez dakit negozio ona ala txarra izan naizen.\n— Butanoa kobratzera nator —esan zuen kobratzaileak.\n— Ez dugu butanorik —erantzun zuen andereak.\n— Orduan elektrizitatea —esan zuen berriro funtzionarioak.\n— Baina ez dugu elektrizitaterik.\n— Eta ura zer?\n— Ez dugu urik.\n— Orduan, mesedez, bortxatu egingo zaitut, horrek ez du kalterik eta.\nBESTE LURRALDETAKO OHITURAK\nAloba tribuko indioak itsuak dira, salbuespenik gabe, baino oso lagunkoi eta abegikorrak. Bere etxera gonbidatzen zaituztenean beren anderea eskaintzen dizuete eta, gainera, eurek atontzen dizute ohea. Baina zera: anderea gustatzen ez bazaizu, eta onartzen ez baduzu, berehala ebakiko dizute zintzurra, gaizki zorrozturiko sukarri batez.\nAutoaren lau erroberetarik batek alderantziz ematen zituen bueltak. Baina horixe zen errobera on bakarra, guziok suntsitu gintuen kurba hartarik urrindu nahi baikinduen.\nLeihotik salto egiteko agindu balie, alegrantziaz egingo zuketen salto, buruzagi harengan konfiantza itsua zutelako.\nBaina behin batean agindu egin zien leihotik salto egiteko, eta desertatu egin zuten guziek, horrelako gauzak erabakitzen dituen gizona batere fidagarria ez delako.\nEne amoranteak esan zidan bular bat baietz, baina bestea ezetz, hitzemana zuela. Hasarrekor eta enekoia, enetzat zen bakarra ere galdu nuen.\nHAUTSETATIK GATOZ ETA\nBere etxe aurrean egin zuten zuloa. Ez zioten esan nahi zer obra zen, igerileku bat pendiz baten oinarria. “Sorpresa bat izango da”, erantzuten zioten beti bere galderei. Eta sorpresa izan zen, ezen, neurriak ondo hartu eta gero, kristaukiro ehortzi baitzuten bertan.\nPentsatzera gonbidatu ziotenean, berak ez zuela inor mindu nahi eta bere etxean pentsatuko zuela erantzun zuen.\nEz genuen sekula lehenago elkar ikusi inon, baina ene auzoko baten antza zuen, hainbeste non bihotzez saludatu baininduen: bera ere konfunditu zen.


2021-01-22·an argitaratua , 2021-06-18·an eguneratua\nBiztanleria datu berriak argitaratu dituzte estatistika erakundeek urtea hastearekin batera, ohiko lez. Azken datuon arabera Euskal Herriak 3.193.513 biztanle ditu. Urtebete lehenago erregistratutakoak baino 22.622 biztanle gehiago dira horiek (+%0,71), eta azken hamarkadan Euskal Herrian urtetik urtera eman den biztanleria hazkunde handiena eragin du igoera horrek. Herrialdez herrialde begiratuta, guztiek irabazi dute biztanleria Zuberoak izan ezik.\nPopulazioaren banaketari dagokionez, azken urteetako joera sendotu egin da: herritarren %82,6 hiriguneetan eta bitarteko hiriguneetan bizi da. Bestela esanda, biztanleriaren %82,6 lurraldearen %15,1n metatzen da.\n%17,4 baino ez da bizi landa eremuan\nJoera nagusiak alde batera, lurralde mailako joerak etorkizuneko Euskal Herria egituratu dezaketen zenbait fenomeno ulertzeko lagungarri izan daitezke. Egun, euskal herritarren %55,4 hiriguneetan bizi da, eta %27,3 bitarteko hiriguneetan. Gainontzeko %17,4k, aldiz, landa eremuan du bizilekua. Datu hori lurraldea hirigunea, bitarteko hirigunea eta landa eremuaren artean banatzen duen Europako Batasunaren azken DEGURBA sailkapenetik eratortzen da.\n2020 urtean hiru eremuek herritarrak bereganatu dituzten arren, azken hiru urteetan hiriguneen hazkunde demografikoa berrindartu egin da. Hirigune eta bitarteko hiriguneen pisuagatik Euskal Herriak Herbeheretakoaren antzeko lurralde egitura du. Kasu bietan, biztanleriaren %10-18k baino ez du bizilekua landa eremuan. Ez dira asko munduan zehar gisa horretako populazioaren geografia duten herrialdeak.\nIpar Euskal Herriko kostan populazio hazkundeak bere horretan jarraitzen du, eta, alde horretatik, bere hedadura kostatik gero eta barnealderago gorpuzten du: Bidaxune, Errobi, Errobi Aturri, Hego Lapurdi, Hazparne eta Hego Lapurdiko populazioa Euskal Kostaldea-Aturrikoa baino gehiago hazi da (+%6,7 2010/20 epean). Bien bitartean, Xiberoak lehen mundu gerraz geroztiko despopulazioan murgilduta jarraitzen du, azken hamarkadan biztanleriaren %4,7 galtzeraino. Xiberoaren bidetik, Oloroealdeak ere biztanleria galdu du.\nNafarroako Pirinioetako datuak egoera larria marrazten ari dira, azken hamarkadan biztanleen %14,4 galdu eta gero. Zangozaldea, Nafarroako Erdialdea eta Jurramendi eskualdeen biztanleria galerek ere lurralde gabeziak uzten dituzte agerian. Ez dira Nafarroa Garaian biztanleria galdu duten eskualde bakarrak, Lizarraldeko Erriberak, Sakanak, Izarbeibarrek, Goi Erriberak, Bidaso Garaiak eta Larraun-Leitzaranek ere biztanleria galdu baitute, apalki bada ere. Bitartean, Arga eskualdearen (Iruñerria + Haranak) herritarrak metatzeko gaitasuna indarberritzen ari da. Aurrepirinioek ere handitu egin dute biztanleria oro har, baina eskualdearen iparraldean biztanleria galera nabarmena da. Nafarroako Erriberak biztanleria bolumenari eutsi dio.\nBizkaian Bilbo Handiak eta Lea-Artibaik herritarrak galtzeari utzi diote azken bizpahiru urteotan. Halarik ere, oraindik ez dira iristen hamarkada bat atzera zuten biztanle kopurura. Plentzia-Mungiako biztanleria, aldiz, 2010az geroztik +%10 hazi da.


NAFARROAKO KONTSUMITZAILE ETA ERABILTZAILEEK BITARTEKO ELEKTRONIKOEN BIDEZ EGIN AHAL IZANGO DITUZTE ERREKLAMAZIOAK | Laboral Kutxa\nHorretarako, enpresaburuek posta-helbidea, telefono-zenbakia eta helbide elektronikoa eskura jarri behar dizkiete kontsumitzaile eta erabiltzaileei, kexa eta erreklamazioak egiteko edo eskaini edo kontratatutako ondasun edo zerbitzuei buruzko informazioa eskatzeko. Horrez gain, enpresaburuek euren legezko helbidearen berri eman behar dute, korrespondentziarako ohiko helbidearekin bat ez badator.\nErantzunari dagokionez, enpresaburuek lehenbailehen erantzun beharko diete erreklamazioei, eta, betiere, erreklamazioa aurkezten denetik hilabeteko epean gehienez.\nNafarroako Gobernuak kontsumoari buruzko foru-dekretu bat onartu du. Horren arabera, kontsumitzaile eta erabiltzaileek euskarri fisikoak edo bitarteko elektronikoak erabili ahal izango dituzte euren erreklamazioak aurkezteko. Orain arte, eskabide horiek erreklamazio-orrien bidez soilik egin zitezkeen.\nDekretu berriak indarrik gabe utzi du 69/1998 Dekretua, kontsumitzaile eta erabiltzaileen erreklamazio-orria arautzen zuena, Europako eta Estatuko ordenamendura egokitzeko. Hain zuzen, urte batzuk geroago, kontsumoaren alorreko auzien ebazpen alternatiboari buruzko 2012/11/EB Zuzentaraua argitaratu zen, eta hori Espainiako ordenamendu juridikora eraman zuen 7/2017 Legeak.


Emakumezkoa, zientzia eta teknologia. Zein da egoera?\nAzpimarratzekoa da neska askok zientzia eta teknologia arloetako ikasgai eta proiektuetarako erakusten daben gaitasuna eta harrigarria behin nagusitan arlo horretako lanbieetan daben presentzia hain eskasa izatea. Hori dala eta, nesken bokazio eta jakinmin zientifikoa sustatu eta estereotipoak baztartzeko asmoz, Lauaxeta Ikastolan, LH 6. maila eta BDH 1.an, Deustuko Unibertsitateagaz batera, Inspira proiektua lantzen ari gara.\nZientzia eta teknologia arloetan profesionalak diran emakumeak (mentoreak) datoz ikastolara, ikasleengan (neskengan zehatzago) STEAM bokazioak, hau da, Zientzia, Teknologia, Injenieritza, Arte-Sormena edo Matematiketara loturiko bokazioak bultzatzeko. 6 saioren zehar, STEAM zer dan, emakume eta gizonezkoen estereotipoak, lanbideak, emakumezkoak historian, emakumezkoak gaur egunean, … kontzeptuak lantzen dira. INSPIRA proiektu honen barne, ikastolaz kanpoko mentoreek gure neskekaz lantzen daben material bera, aldi berean, Lauaxeta Ikastolako irakasleek, mutilekaz lantzen dabe, Inspira proiektua berez neskengana zuzenduta egon arren, estereotipoen gaia, eragina eta gauzak aldatzeko gaitasuna, mutilekaz ere lantzea garrantzitsua deritzogulako.\nInformazio gehiago: http://inspirasteam.net/\nPentsarazteko galdera filosofikoak\nLHko ikasleek erronka bat euki dabe esku artean: 5 galdera filosofiko pentsatu eta beste ikasleekaz partekatzea.\nOraingo honetan, galderetariko batzuk, zugaz partekatzen doguz, pentsarazteko asmoz.